Source: https://nousiainen.fi/?s5_responsive_switch_nousiainenfi=0
Timestamp: 2018-02-19 15:24:36+00:00
Document Index: 15493132

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Tiedote Nousiaisten Veden toiminta-alueen vedenkäyttäjille 19.2.2018 klo 14.00
Tiedote Nousiaisten Veden toiminta-alueen vedenkäyttäjille 19.2.2018, klo 14:00
Nousiaisten Veden verkoston tehokloorauksen jälkeisten vesinäytteiden tuloksia on varmistunut jo jonkin verran ja uusia näytteitä on otettu vielä tällä viikolla. Runkovesilinjan eri puolilta otettiin kymmenen vesinäytettä bakteeritutkimuksiin viime viikon alussa ja kaikki näytetulokset olivat puhtaita. Sen lisäksi otettiin kolmesta kohtaa eri puolilta verkostoa ns. suuren vesimäärän näyte, mikä lähetettiin Thl:än mikrobi- ja geenimarkkeritutkimuksiin. Myös näiden näytteiden tulokset, siltä osin kun ne ovat jo valmistuneet, ovat kaikki olleet puhtaita. Mm. viruksia eikä jätevesisaastumiseen viittaavia geenimarkkereita ei ole enää löytynyt.
Verkostosta tullaan ottamaan vielä uusintanäytteitä bakteeritutkimuksiin tällä viikolla ja mikäli nämäkin näytteet ovat puhtaat, keittokehotus voidaan purkaa. Tuloksia saadaan näistä näytteistä aikaisintaan perjantaina, viimeistään alkuviikosta. Verkoston puhtautta seurataan tämänkin jälkeen vielä uusintanäyttein ainakin parin viikon ajan ja ylläpitokloorausta tullaan jatkamaan vielä ainakin niin kauan.
Nousiaisten Vesi Oy:n yhteystiedot:
- toimitusjohtaja Timo Oja, puh. 044-4355 400
- toimistosihteeri Anne Koski, puh. 044-4355 402
Ympäristöterveydenhuollon johtaja Kaisa Nivola
puh. (02) 8451 2710, 044-3556 810
NOUSIAISTEN VESI OY TIEDOTE 14.2.2018, klo 10:45
Runkovesijohdon ja kiinteistöjen huuhtelut on saatu valmiiksi.
Verkostoon johdettavan veden ylläpitoklooraus jatkuu. Verkostovedestä on otettu näytteet tiistaina 13.2.2018; tulosten valmistuminen kestää noin viikon.
Hanojen poresuuttimien sekä pesukoneiden ym. letkuissa olevien sihtien ja siivilöiden puhdistaminen on suositeltavaa.
Ohjeita / rajoituksia veden käyttämiseksi:
Ruoka- ja juomavesi on edelleen keitettävä; keitto-ohje 5 min (mikäli vesi tulee keitetyksi ruoanlaiton yhteydessä, ei sitä tarvitse erikseen keittää).
Hanavettä voi suoraan käyttää peseytymiseen, siivoukseen, pyykinpesuun, astianpesukoneeseen. Astiat voi tiskata myös käsin. Tällöin pestyjen astioiden ja leikkuulautojen ym. tulee olla täysin kuivat ennen käyttöönottoa.
Vihannekset / hedelmät huuhdeltava keitetyllä vedellä.
Hampaiden pesuun käytettävä keitettyä vettä.
Lämminvesivaraajien lämpötila on suositeltavaa nostaa hetkeksi 65 asteeseen. Erillistä varaajan huuhtelua ei tarvita. Lämmintä käyttövettä ei saa käyttää ruuan valmistukseen.
Vedenjakelupisteet toimivat edelleen paloasemalla ja Moisiokodin P-alueella.
NOUSIAISTEN VESI OY TIEDOTE 12.2.2018, klo 14:15, päivitetty 15:10
Runkovesijohdon huuhtelu saadaan valmiiksi 12.2.2018 illan aikana.
Kiinteistöjen huuhtelut voidaan tehdä tiistaina 13.2.2018 klo 9.00 alkaen aiemmin (6.2.2018) jaetun sukunimi/kellonaika -taulukon mukaisesti. Taulukko on luettavissa myös kunnan nettisivuilla. Katso ko. aikataulu -taulukko tästä: Aikataulu.pdf
Ensimmäisestä hanasta juoksutetaan kylmää vettä 5 minuuttia, jonka jälkeen kiinteistön muista hanoista kylmää vettä juoksutetaan 30 sekuntia. On tärkeää, että annettuja huuhteluaikoja noudatetaan, jotta vesi varmasti riittää kaikkien kiinteistöjen huuhteluun.
Veden käyttökielto on edelleen voimassa!
Veden riittävyyden vuoksi käyttökielto on voimassa tiistaina 13.2.2018
Veden käyttö on sallittua peseytymiseen keskiviikkona 14.2.2018 klo 9:00 alkaen; toivotaan säästeliästä veden käyttöä.
Ruoka- ja juomavesi on edelleen keitettävä!
NOUSIAISTEN VESI OY TIEDOTE 11.2.2018, klo 13:00
Verkoston huuhtelu on edennyt yön aikana suunnitelman mukasiesti. VT-8:n länsipuolen verkosto on pääosin huuhdeltu; poislukien Laaleisten alue.
Aamupäivän aikana huuhtelua on siirretty VT-8:n itäpuolelle: Alakylä, Kirkonseutu, Mustakulma, Ojankulma.
Pohjoispuolen verkostojen sekä Laaleisten alueen huuhteluun siirrytään maanatai-aamupäivän aikana.
Alustavan arvion mukaan kiinteistöjen huuhtelu voitaneen aloittaa aikaisintaan maanantaina iltapäivällä osassa kuntaa. Tästä tiedotetaan tarkemmin erikseen.
NOUSIAISTEN VESI OY TIEDOTE 10.2.2018, klo 17:45
Runkoverkon huuhtelu aloitettiin perjantaina 9.2.2018, klo 22:00. Huuhtelu etenee alueittain suunnitelman mukaisesti.
Verkoston huuhtelu kestää tämänhetkisen arvion mukaan ainakin sunnuntaiyöhön asti. Huuhtelussa on tärkeää, että tehokloori saadaan pois runkoverkosta. Huuhtelun etenemisestä tiedotetaan lisää sunnuntaina.
Kiinteistöjen huuhteluaikataulusta tiedotetaan erikseen.
Huom! Veden käyttökielto on edelleen voimassa!
NOUSIAISTEN VESI OY TIEDOTE 9.2.2018, klo 19:00
Runkovesijohdon ja kiinteistöjen tehoklooraus on päättynyt.
Runkoverkon huuhtelu alkaa tänään klo 22. Verkoston huuhtelun kokonaiskesto on arviolta 24 h.
Laaleisten alue, Valpperintie ja Vadanvainio/Oriniitty huuhdellaan viimeisenä.
NOUSIAISTEN VESI OY TIEDOTTAA 9.2.2018 KLO 9:30: Tiedotusta myös tekstiviestien välityksellä
Nousiaisten Vesi Oy on siirtynyt tiedottamaan 8.2.2018 alkaen myös tekstiviestien välityksellä. Tekstiviestejä on mahdollista lähettää myös alueellisesti kohdistettuna, joten kaikille ei välttämättä tule samoja viestejä / viestejä samaan aikaan. Alueellisesti kohdistettua tekstiviestitiedottamista hyödynnetään tarvittaessa mm. klooraukseen, vedenjuoksutukseen ym. liittyen.
NOUSIAISTEN VESI OY TIEDOTE 8.2.2018, klo 17:00
Kiinteistöjen sisäisen putkiston veden juoksutus alkoi ohjeistuksen mukaisesti klo 9.00. Suurimmassa osassa kiinteistöjä riittää 5 min huuhtelu. Mikäli kiinteistö sijaitsee pidemmällä runkoverkosta, on juoksutusaikaa pidennettävä.
Kloori ei välttämättä haise juoksuttaessa; tällöin kannattaa laskea vettä astiaan tms. ja suorittaa hajutesti.
Lämminvesivaraajien sulkeminen/tyhjentäminen/huuhtelu ei ole tarpeen. Huuhteluaikataulusta tiedotetaan myöhemmin erikseen.
Veden juoksutus ei koske Valpperin aluetta (Pihlavantiestä Valpperin suuntaan). Valpperin alueella vesi on edelleen keitettävä.
NOUSIAISTEN VESI OY TIEDOTE 7.2.2018, klo 17:30 (päivitetty 21:15)
Runkovesijohdon tehoklooraus sujuu suunnitelmien mukaan.
Kiinteistöjen sisäisen putkiston veden juoksutuksen voi aloittaa aikaisintaan torstaina 8.2.2018 klo 9.00.
Kiinteistöt on jaettu sukunimen perusteella ryhmiin, joille on lisäksi annettu kellonaikoja huuhtelun suorittamiseksi (Nousiaisten Vesi Oy:n tiedote/toimintaohje 6.2.2018). Tämä on tarpeen, jotta verkoston paine ja vesimäärä riittävät koko kunnan alueelle.
Torstaina kunnan alueella kiertää SPR:n, Vapaaehtoisen pelastuspalvelun (Vapepa), vesihuoltolaitoksen henkilöstöä sekä muita vapaaehtoisia, jotka varmistavat, että annetut ohjeet on ymmärretty oikein. Heillä on päällään tunnisteliivit sekä mukanaan henkilöllisyyden osoittava asiakirja.
Lämminvesivaraajien sulkeminen/tyhjentäminen/huuhtelu ei ole tarpeen.
Huuhteluaikataulusta tiedotetaan myöhemmin erikseen.
Nousiaisten vesi Oy tiedottaa 7.2.2018, klo 8:00: Lämminvesivaraajat
Tehokloorausoperaation aikana lämmintä vettä ei tarvitse juoksuttaa eikä lämminvesivaraajia huuhdella.
Kuumaa vesijohtovettä ei pidä käyttää ruokiin tai juomiin. Kielto perustuu talousveden laatua säätelevään asetukseen. Vaikka vesi itsessään on puhdasta, siihen voi liueta kiinteistön lämminvesijohdoista metalleja ja muita talousveteen kuulumattomia aineita.
Jokaisen tulee huolehtia, että lämminvesi on vähintään 55 asteista, jolloin kaikki vedessä olevat mikrobit tuhoutuvat mukaan lukien taudin aiheuttajat ja kuuma vesi on silloin turvallista käyttää. Norovaatteet ohjeistetaan pesemään koneessa 60 asteessa.
Tässä tilanteessa, missä veden loppuminen ja paineiden putoaminen on suurin yksittäinen riskitekijä sille, että koko tehokloorausprosessi voisi epäonnistua, kenenkään ei tule ohjeistuksen vastaisesti ryhtyä kierrättämään klooria lämminvesivaraajissa, joissa vesimäärät voivat olla suuriakin.
- Nousiaisten Vesi Oy:n toimistosihteeri Anne Koski, puh. 044-4355 402
Muistakaa tutustua myös alla olevaan edelliseen Nousiaisten Vesi Oy:n tiedotteeseen (6.2.2018, klo 16:00) "Toimintaohjeet kiinteistön vedenjuoksutukseen torstaina 8.2.2018 klo 9:00 – 24:00".
TÄRKEÄ TIEDOTE, Nousiaisten Vesi Oy tiedottaa 6.2.2018, klo 16:00
Toimintaohjeet kiinteistön vedenjuoksutukseen torstaina 8.2.2018 klo 9:00 – 24:00
Jokaisen kunnan vesijohtoon liittyneen kiinteistön haltijan on huolehdittava siitä, että tehokloorattu vesi johdetaan kiinteistön vesijohtoverkkoon. Vedenjuoksutus kiinteistöissä suoritetaan porrastetusti, jotta verkoston paine ei pääse romahtamaan ja vesi ei lopu kesken. Kiinteistöjen veden juoksutusaikataulu ryhmitellään kiinteistön haltijan sukunimen ensimmäisen kirjaimen mukaan oheisen taulukon mukaisesti.
Huomio! Katso kiinteistöjen veden juoksutusaikataulu: Aikataulu.pdf
(Mikäli yllä oleva vedenjuoksutuksen aikataululinkki ei aukea, saatat tarvita Adobe Acrobat Reader -ohjelman, joka löytyy osoitteesta: https://get.adobe.com/fi/reader/)
Ohje veden juoksutukseen:
- Ensimmäisestä hanasta juoksutetaan kylmää vettä 5 minuuttia, jonka jälkeen kiinteistön muista hanoista kylmää vettä juoksutetaan 30 sekuntia.
- Kaikista tänä vuonna käytössä olleista kylmän veden hanoista tulee juoksuttaa vettä 30 sekuntia. Ne kiinteistöt tai yksittäiset hanat, joita ei ole käytetty tänä vuonna, jätetään kiinni, koska niihin ei ole päässyt saastunutta vettä eikä niitä näin ollen tarvitse desinfioida.
- Lyhyen juoksutusajan jälkeen kaikki hanat jätetään kiinni, vettä ei saa jättää tippumaan.
- Lämmintä vettä ei tarvitse juoksuttaa ja eikä lämminvesivaraajia huuhdella
Jokaisen kiinteistön haltijan tulee noudattaa tätä ohjetta, jotta verkoston paine ei missään tilanteessa pääse tippumaan liian alas.
Tehoklooraus päättyy arviolta lauantain aikana, jonka jälkeen siirrytään verkoston huuhteluvaiheeseen.
Tehokloorauksen aikaan vettä ei saa käyttää mihinkään muuhun kuin wc:n huuhteluun!
Huuhteluvaiheeseen siirtymisen aikataulusta tiedotetaan kunnan nettisivuilla, mistä kuntalaisia pyydetään seuraamaan tilannetta ja tiedottamaan myös niille, jotka eivät pysty nettisivuja seuraamaan.
Tiedote Nousiaisten Veden toiminta-alueen vedenkäyttäjille 6.2.2018, klo 10:15:
Nousiaisten kunnassa otetaan käyttöön uusi varavesitankki varaveden jakamista varten tänään tiistaina 6.2.2018 noin klo 12:00 alkaen. Tämä varavesitankki sijaitsee Nousiaisten kunnan auditorion läheisyydessä olevalla linja-autopysäkillä (Moisiontie 16, 21270 Nousiainen).
Tiedote Nousiaisten Veden toiminta-alueen vedenkäyttäjille 5.2.2018 klo 17:00
Nousiaisten vesijohtoverkoston tehoklooraus (poislukien Valpperin alue) aloitetaan tiistaina 6.2. kello 23:00. Tämän jälkeen vettä ei saa käyttää mihinkään muuhun kuin wc:n huuhteluun. Kuntalaisten kannattaa varata riittävästi vettä vara-astioihin useamman päivän vesikatkosta varten. Vedenjakelu jatkuu paloasemalla ja myös Moisiokodin pihalle tullaan avaamaan toinen lämpöeristetty vedenjakelupiste.
Kloorinsyöttö putkistoon kestää arviolta myöhään torstai-illalle asti. Kloorinsyötön loppuvaiheessa kiinteistöissä pitäisi varmistaa kloorin kulkeutuminen myös kiinteistön omaan putkistoon. Mikäli omakotitalojen asukkaat aikovat olla vedenkatkoksen ajan pois kotoa, tulisi asunnolla kuitenkin käydä torstaipäivän aikana klo 9:00 ja 24:00 välisenä aikana jossain välissä laskemassa joka hanasta vettä. Ensimmäinen hana aukaistaan ja vettä lasketaan noin viisi minuuttia ja sen jälkeen muista hanoista lasketaan vettä yksi kerrallaan noin 30 sekuntia. Sen jälkeen hanat suljetaan. Aikaisemmasta ohjeesta poiketen vettä ei siis saa jättää tippumaan, koska asiantuntijalaskelmat ovat osoittaneet veden loppumisen todelliseksi uhaksi. Taloyhtiöissä taloyhtiön edustaja voi hoitaa juoksutukset tarvittaessa.
Ne kiinteistöt tai kiinteistöjen yksittäiset hanat, joita ei ole käytetty tammikuun puolivälin jälkeen, jätetään kiinni. Niihin ei ole päässyt saastunutta vettä eikä niitä näin ollen tarvitse desinfioida. Kun ne aikanaan otetaan käyttöön, tulee vettä juoksuttaa muutamia minuutteja, jotta mahdolliset sakat saadaan huuhdeltua pois.
Mikäli olet pois kotoa eikä asunnollasi pääse kukaan käymään yllä ilmoitettuna aikana, ilmoita tästä vesihuoltoon mieluiten sähköpostilla osoitteeseen Tämä sähköpostiosoite on suojattu spamboteilta. Tarvitset JavaScript-tuen nähdäksesi sen. taikka tekstiviestillä numeroon 044 4355 402. Vesihuolto ottaa sinuun tässä tapauksessa yhteyttä tarvittaessa.
Vesihuollon henkilöstö kiertää torstaina alueella mahdollisimman kattavasti ja kerätyillä yhteystiedoilla saatetaan myös antaa toimintaohjeita. Osalle kiinteistöjä tullaan ilmoittamaan toimintaohjeet puhelimitse ja osassa käydään paikan päällä. Asukkaita pyydetään pitämään se matkapuhelin, jonka numero on annettu vesihuollolle, lähettyvillä torstain ja perjantain aikana.
Vesihuoltolaitoksen ilmoituksesta kunkin kiinteistön haltijan tulee juoksuttaa vettä jokaisesta kiinteistön kylmän veden hanasta. Juoksutus tehdään yksi hana kerrallaan, ensimmäisestä hanasta noin viisi minuuttia ja muista noin puoli minuuttia. Tämän jälkeen kaikki hanat on suljettava ehdottomasti! Väkevän klooripitoisen veden annetaan vaikuttaa kiinteistöjen putkissa vähintään 6 tuntia. Jokaisen tulee ehdottomasti toimia aikataulujen suhteen vain vesilaitoksen ohjeiden mukaisesti, jotta verkoston paine pysyy riittävänä ja vesi ei lopu kesken.
Kun riittävä kloorauksen vaikutusaika on saavutettu kaikkialla verkostossa, siirrytään verkoston huuhteluun, mikä tehdään myös vaiheittain vesilaitoksen ohjeistamassa aikataulussa, jotta vesi ei lopu.
Verkoston huuhtelu saadaan päätökseen todennäköisesti perjantaina, viimeistään viikonlopun aikana. Mikäli olet pois kotoa vesikatkon ajan, huuhtelun voi tehdä kun tulet kotiin. Ainoastaan putkiston desinfiointiliuoksen levittämisen aikana torstaina olisi välttämätöntä käydä paikalla yllä mainittuna aikana.
Tehokloorauksen jälkeen veden keittokehotusta ja ylläpitokloorausta jatketaan vielä vähintään viikon ajan.
Tehokloorauksen etenemisaikataulua päivitetään kunnan nettisivuille, mistä kuntalaisia pyydetään seuraamaan tilannetta ja tiedottamaan myös niille, jotka eivät pysty nettisivuja seuraamaan.
Tiedote 5.2.2018 klo 17:15: Kuntalaisten peseytymismahdollisuuksista
Seuraavat alla olevat tahot ovat ilmoittaneet, että tarjoavat veloituksetta nousiaislaisille peseytymismahdollisuuden tiloissaan kunnassa suoritettavan tehokloorauksesta johtuvan veden käyttökiellon ajan tällä viikolla nro 6:
Liikuntakeskus Masku Gym/Marko Salonen
- www.maskugym.fi
- palvelu[at]maskugym.fi
- Puh. 010 281 9339
- Maskuntie 234, 21250 Masku
- Huom. rajalliset aukioloajat
Valpperin Urheilutalo/Nousiaisten Alku
- http://www.nousiaistenalku.net/urheilutalo/
- 0400-676 510/Reima Rantanen
- Urheilutie 17, 21270 Nousiainen
- vettä ei saa käyttää hampaidenpesuun eikä juomiseen
- avoinna vuorokauden ympäri
Maskun Palloseura/Taponketo:
- http://www.maskunpalloseura.fi/
- 044-975 5972 (ajanvaraus)
- Kenttäkuja 4, 21250 Masku
- 5.-8.2.2018 (saattaa jatkua pidempäänkin), klo 17:00-21:00
- Kulku pukuhuoneille pallokujan kautta (Taponkedon halliin). Kenttien vieressä oleva keltainen huoltorakennus, jossa käytössä pukuhuoneet 3 ja 4
- http://www.kivimaentila.fi/
- 040-737 8768 (etukäteisilmoitus)
- Kivipellontie 6, 21250 Masku
- 6.2.2018 klo 19:00-21:00 ja 8.2.2018 klo 19:00-21:00
Falkinkosken kylmäuintikeskus
- Valpperintie 561, 21270 Nousiainen
- Kuntalaisille maksuton sauna ja uinti; ke 7.2.2018 klo 16:00-21:00 ja la 10.2.2018 klo 13:00-18:00
- Urheilutie 6, 23100 Mynämäki
- Pukuhuoneet ja suihkut avoinna ke-to 7:00-21:00 & pe 7:00-19:00.
Yllä oleva lista täydentyy mahdollisesti.
Tiedote 4.2.2018 klo 17:30 koskien päiväkoteja (Vappula, Nuppula, Koljola) ja kouluja (Nummi, Henrikki, Kirkonpiiri, lukio)
Päiväkodeissa (Vappula, Nuppula, Koljola) sekä kouluissa (Nummi, Henrikki, Kirkonpiiri, lukio) on tilanne se, että maanantaiaamu 5.2.2018 voi alkaa aivan normaalilla toiminnalla.
Edellä mainitut päiväkodit ja koulut on irroitettu kunnan vesijohtoverkosta. Kyseisten rakennusten sisäinen vesijohtoverkosto on viikonlopun aikana tehokloorattu ja huuhdeltu puhtaalla vedellä. Kyseisten rakennusten vedenjakelu hoidetaan pihalla olevasta vesisäiliöstä, jonne täydennysvesi toimitetaan tällä hetkellä Maskun paloasemalta.
Talousveden keittämistä ei enää tarvitse suorittaa edellä mainituissa päiväkodeissa ja kouluissa. Valmistus- ja jakelukeittiöissä pitää varmistaa ruokahuoltopäälliköltä, että mahdolliset talousvettä käyttävät laitteet, kuten tiskikoneet, kahvinkeittimet, vedenkeittimet yms. on puhdistettu siitä annettujen ohjeiden mukaisesti. Juomavetenä voi käyttää edellä mainituissa rakennuksissa vesijohtovettä, joka tulee pihalla olevasta vesisäiliöstä.
- Toimitusjohtaja Timo Oja, puh. 044-4355 400 (maanantaista 5.2.2018 alkaen)
Susanna Laivoranta-Nyman
ylilääkäri, terveyspalvelujen palvelulinjajohtaja
puh. 044-4357 701
Tiedote Nousiaisten Veden toiminta-alueen vedenkäyttäjille 4.2.2018 klo 10:00
Nousiaisten vesijohtoverkoston tehoklooraus (poislukien Valpperin alue) aloitetaan tiistaina 6.2. kello 23:00. Tämän jälkeen vettä ei saa käyttää mihinkään muuhun kuin wc:n huuhteluun. Kuntalaisten kannattaa varata riittävästi vettä vara-astioihin useamman päivän vesikatkosta varten. Vedenjakelupisteitä tullaan myös avaamaan lisää vesikatkoksen ajaksi. Niiden sijainnista tiedotetaan maanantaipäivän aikana.
Kloorin syöttö verkostoon on kaksivaiheinen. Ensimmäisessä vaiheessa alueen suurikokoiset runkolinjat täytetään linja kerrallaan klooratulla vedellä. Kun runkolinjojen klooripitoisuudet todetaan riittävän korkeiksi, desinfioinnissa siirrytään kiinteistökohtaiseen vesijohtojen klooraukseen. Kiinteistöjen vesijohtojen desinfiointi päästään todennäköisesti aloittamaan keskiviikkona ja työ jatkuu todennäköisesti perjantaihin saakka.
Kaikkia Nousiaisten Veden asiakkaita pyydetään ilmoittamaan yhteystietonsa vesihuollolle, mieluiten sähköpostilla osoitteeseen vesiasiakkaat[at]nousiainen.fi taikka jos se ei ole mahdollista, puhelimitse/tekstiviestillä numeroon 044 4355 402 tai 044 4355 401. Ilmoita viestissä nimesi, osoitteesi ja puhelinnumerosi sekä lyhyesti ja tiivistetysti ajan, milloin todennäköisesti joku on/ei ole kotona keskiviikon klo 16:00 ja lauantain klo 12:00 välisenä aikana. Vesilaitoksen edustajien pitää päästä alueellisesti kattavasti riittävän moneen asuntoon varmistamaan, että kloori on levinnyt joka paikkaan tehokkaasti. Asunto-osakeyhtiöissä isännöitsijän edustaja voi tarvittaessa hoitaa asuntoon pääsyn.
Osalle kiinteistöjä tullaan ilmoittamaan toimintaohjeet puhelimitse ja osassa käydään paikan päällä. Vesihuoltolaitoksen ilmoituksesta kunkin kiinteistön haltijan tulee juoksuttaa vettä jokaisesta kiinteistön kylmän veden hanasta kunnes kloorin haju voimistuu selvästi. Juoksutus tehdään yksi hana kerrallaan. Tämän jälkeen vesi jätetään valumaan joka hanasta niin pienelle virtaukselle kuin mahdollista, tippa kerrallaan, millä varmistetaan, että tehokloorattu vesi pysyy pienessä liikkeessä ja säilyttää desinfiointitehonsa. Väkevän klooripitoisen veden annetaan vaikuttaa kiinteistöjen putkissa vähintään 6 tuntia. Jokaisen tulee ehdottomasti toimia vain vesilaitoksen ohjeiden mukaisesti, jotta verkoston paine pysyy riittävänä ja vesi ei lopu.
Kun riittävä kloorauksen vaikutusaika on saavutettu kaikkialla verkostossa, siirrytään verkoston huuhteluun, mikä tehdään myös vaiheittain vesilaitoksen ohjeistamassa aikataulussa, jotta vesi ei lopu. Verkoston huuhtelu saadaan päätökseen todennäköisesti viikonlopun aikana. Tehokloorauksen jälkeen veden keittokehotusta ja ylläpitokloorausta jatketaan vielä vähintään viikon ajan.
Kloori on korkeina pitoisuuksina syövyttävä aine. WHO:n enimmäispitoisuussuositus jatkuvassa käytössä olevalle talousveden klooripitoisuudelle on 5 mg/l. Tehokloorauksessa pyritään 10mg/l verkoston kaikissa osissa. Vettä ei tällöin saa käyttää juomavetenä, ruuanlaittoon eikä peseytymiseen. Tehokloorattu vesi saattaa ärsyttää silmiä, ihoa ja suun limakalvoja sekä juotuna ruuansulatuselimistöä. Jos tehokloorattua vettä joutuu vahingossa iholle, silmiin tai suuhun, tulee ne huuhdella puhtaalla kloorittomalla vedellä. Mikäli vettä on juonut vahingossa, on puhdasta klooritonta vettä juotava pari lasillista. Tarvittaessa on syytä ottaa yhteyttä päivystykseen.
Tiedote Nousiaisten Veden toiminta-alueen vedenkäyttäjille 3.2.2018 klo 13:00
Varsinais-Suomen pelastuslaitokselta saadun ohjeistuksen mukaan vaaratiedote ja sosiaalinen media ovat keinoja välittää tietoa kuntalaisille käynnissä olevan vesiepidemian aikana. Asiassa on tiedotettu em. lisäksi mm. kunnan kotisivuilla, kauppojen ovissa, median kautta jne.
Nousiaisten kunta on avannut sähköpostiosoitteen: vesiasiakkaat[at]nousiainen.fi
Edellä mainitun tiedotuskäytännön lisäksi mm. ensi viikolla alkavaan tehoklooraukseen liittyen pyydämme jokaista Nousiaisissa sijaitsevaa taloutta ilmoittamaan em. sähköpostiosoitteeseen ko. taloudessa asuvan yhteyshenkilön nimen, puhelinnumeron (ensisijaisesti matkapuhelinnumero) sekä sähköpostiosoitteen, jonne voimme tarvittaessa toimittaa informaatiota virallisista tiedotteista mahdollisen vesiepidemian jatkuessa. Mikäli teillä ei ole mahdollisuutta käyttää sähköpostia, voitte tehdä ilmoituksen myös puhelimitse/tekstiviestillä Nousiaisten Vesi Oy:n puhelinnumeroon 044-4355 402.
Tiedote Nousiaisten Veden toiminta-alueen vedenkäyttäjille vatsatautiepidemiasta 3.2.2018 klo 10:30
Nousiaisten vesiepidemiassa sairastuneiden potilaiden ulostenäytteistä on todettu tähän mennessä Noro-, Sapo- ja Astro-viruksia. Näitä on löytynyt useamman potilaan näytteistä ja osalla potilaista on ollut kaksikin virusta samanaikaisesti. Virusten lisäksi potilasnäytteissä on todettu vain yksittäislöydöksinä seuraavia bakteereita: ETEC- (enterotoksigeeninen E. Coli), EHEC- (enterohemorraaginen E.Coli) ja Plesiomonas shigelloides. Tähän mennessä valmistuneista vesinäytteistä on todettu Sapovirus, ei muita potilasnäytteistä löydettyjä taudinaiheuttajia. Näin ei voida tietää, onko joku tai jotkut muut potilasnäytteistä todetut taudinaiheuttajat vesiperäisiä, mutta sitä ei voida varmuudella pois sulkeakaan.
Todetut virukset ja ETEC- sekä suurin osa EHEC-bakteereista aiheuttavat tavallisen vatsataudin oireet. Hoitona näissä on lepo ja nestehoito. Kyseiset taudit paranevat useimmiten itsestään eikä antibioottilääkitystä tarvita. EHEC-bakteerin harvinaisemmat alatyypit voivat aiheuttaa myös vakavamman taudinkuvan. Usein potilaalla on tällöin esim. veriripulia tai hänen yleiskuntonsa selvästi laskee. Nousiaisten vatsatautiepidemiassa ei ole ollut merkkejä vakavammista tautimuodoista.
Perusturvakuntayhtymä Akseli seuraa tartuntoja ja ohjeistaa tarvittavat toimet ja potilasnäytteiden otot yhteistyössä Varsinais-Suomen sairaanhoitopiirin ja Terveyden ja hyvinvoinnin laitoksen (THL) kanssa. Perusturvakuntayhtymä Akselin keräämien sairastuneiden ilmoitusten perusteella sairastuneita on ollut viime viikosta lähtien noin 400. Suurin sairastuvuus oli ti 23.1 – la 27.1 välisenä aikana, jolloin sairastuneita oli yli 50 päivässä. Sen jälkeen uusien sairastuneiden määrä on ilmoitusten perusteella laskenut nopeasti, ollen enää tämän viikon ma - pe aikana yhteensä noin 50.
Epidemian selvittämiseksi tarvittavat ulostenäytteet potilailta on saatu nyt pääosin kerättyä. Tällä hetkellä tarvittavista potilasnäytteistä päättää hoitava lääkäri tapauskohtaisesti potilaan tilanteen mukaan. Mikäli kyseiseen Nousiaisten vatsatautiepidemiaan sairastuneella oireet jatkuvat yli 2 viikkoa, pyydämme ilmoittamaan siitä takaisinsoittojärjestelmään (puh 02-4477500 tai 02-4477600, vaihtoehto 4), samoin kuin tautitapausten ilmoitukset on tehty. Tällöin selvitetään tapauskohtaisesti mahdollisesti tarvittavat lisätutkimukset.
Riittävä nesteytys ja lepo ovat edelleen taudin tärkeimmät hoitomuodot. Jos henkilön yleistila heikkenee tai tulee esim. veriripulia, tulee ottaa yhteyttä päivystykseen. Hyvä käsihygienia on ensiarvoisen tärkeää taudin edelleen tarttumisten välttämiseksi.
Tiedotteen laadinnassa mukana mm.
p. 044-4357701
puh. (02) 8451 2710, 044 3556 810
Tiedote Nousiaisten Veden toiminta-alueen vedenkäyttäjille 2.2.2018 klo 17:00
Vesijohtoverkoston tehokloorauksen suunnittelua on jatkettu tänään iltapäivällä erityisasiantuntijoiden kanssa. Kunnan seitsemän ison kiinteistön (Nuppulan, Koljolan ja Vappulan päiväkodit, Nummen, Henrikin ja Kirkonpiirin koulut, Vanhainkoti Moisio ja Terveystalo) putkiston desinfiointi tullaan aloittamaan tulevan viikonlopun aikana alkaen jo perjantai-iltana ja saatetaan loppuun tiistaihin mennessä. Kiinteistöt irrotetaan kunnan vesijohtoverkosta ja liitetään varavesijärjestelmään. Putkistoihin johdetaan korkean klooripitoisuuden sisältävää vettä (5-10 mg/l), minkä annetaan vaikuttaa putkistossa noin 6-7 tuntia. Sen jälkeen kiinteistön putkistot huuhdellaan varavedellä kunnes kaikki saostumat on saatu pois ja vesi on kirkasta. Tämän jälkeen varavedellä toimiva vesijohtovesi on käytettävissä.
Muun verkoston desinfiointi käynnistyy myöhään tiistai-iltana. Korkean klooripitoisuuden vettä syötetään ensin runkolinjaan niin kauan, että kaikkialla on riittävä pitoisuus klooria. Tämä tapahtuu yön aikana. Lisäkloorin syötön aloittamisen jälkeen veden käyttö muuhun kuin wc:n huuhteluun on ehdottomasti kielletty. Runkolinjojen jälkeen desinfiointia laajennetaan kaikkiin verkoston haaroihin ja tässä vaiheessa vesilaitoksen edustajat varmistavat kohteissa kloorin kulkeutumisen kaikkialle. Kloorin syöttö verkoston laidoille jatkuu todennäköisesti ainakin keskiviikkoiltaan. Kaikkiin liittymien omistajiin ollaan yhteydessä, jotta voidaan sopia, miten kloorin kulkeutuminen varmistetaan jokaiseen kohteeseen.
Kun leviäminen joka paikkaan on varmistettu ja riittävä vaikutusaika on täynnä, putkistojen huuhtelu aloitetaan. Myös tämä vaihe tehdään kontrolloidusti vesilaitoksen ohjeiden mukaisesti, jotta verkoston paine ei pääse laskemaan liian alas tai vesi jopa loppumaan. Huuhteluvaihe on todennäköisesti ohi viimeistään viikonlopuksi.
Valpperin alue voidaan jättää tehokloorauksen ulkopuolelle, koska verkoston paine on koko ajan ollut riittävän iso varmistamaan, että keskustasta ei ole voinut kulkeutua saastunutta vettä Valpperin alueelle. Linja on suljettu Varvanummelta. Vesilaitos ilmoittaa kohteisiin, jotka ovat desinfioinnin piirissä raja-alueella.
Kiinteistön omistajien tulee huolehtia, että kiinteistössä ei ole kloorauksen aikaan esimerkiksi vettä käyttäviä laitteita, jotka voivat vaurioitua korkeasta klooripitoisuudesta. Normaali lämminvesivaraaja ei vaurioidu tällaisesta klooripitoisuudesta. Kloori on korkeina pitoisuuksina syövyttävää ja varovaisuutta tulee muutenkin noudattaa niin kauan, kun tehoklooraus on käynnissä. Esimerkiksi lemmikkien ei saa antaa juoda wc:n pytystä ja lapsia ei saa päästää vesijohtoveden äärelle. Kunnan nettisivuille tullaan julkaisemaan tiedote siitä, mitä pitää tehdä, jos vahinko varotoimista huolimatta tapahtuu.
Vedenjakelupisteitä tullaan avaamaan lisää vesikatkoksen ajaksi. Niiden sijainnista tiedotetaan myöhemmin. Isoille lypsykarjatiloille ja kanaloihin on tehty varajärjestelmät veden syöttämiselle tilojen putkistoihin. Muiden eläintilojen tulee varata riittävästi vettä esimerkiksi saaveihin vesikatkoksen ajaksi ja järjestää juotto käsin. Nyrkkisääntönä voidaan pitää, että hevonen juo noin 3 ämpärillistä vettä päivässä normaalitilanteessa. Esimerkiksi valmennuksen aiheuttaman hikoilu lisää luonnollisesti veden tarvetta.
Tehokloorauksen jälkeen veden ylläpitokloorausta jatketaan vielä noin pari viikkoa ja keittokehotusta jatketaan kunnes näyttein on varmistettu veden puhtaus.
Kunnan nettisivuilla ylläpidetään ajantasaista tiedotetta tehokloorauksen etenemisestä ja siihen liittyvistä asioista.
Tiedote 2.2.2018, klo 14:00:
Varavesisäiliö käydään täyttämässäNousiaisten paloasemalla (Mietoistenkuja 5, 21270 Nousiainen) sijaitseva varavesisäiliö käydään täyttämässä tänään pe 2.2.2018 noin klo 14:30-16:30 välisenä aikana. Täyttö on mahdollista vedenjakeluaikana myös viikonloppuna. Pahoittelemme täytöstä aiheutuvia keskeytyksiä vedenjakelupisteellä.
Tiedote 2.2.2018, klo 7:00: Vedenjakelupiste viikonloppuna
Viikonlopun aikana lauantaina ja sunnuntaina vedenjakelun valvontaa hoitaa Nousiaisten VPK. Varavesisäiliö sijaitsee edelleen paloasemalla (Mietoistenkuja 5, 21270 Nousiainen). Kyseisestä vedenjakelupisteestä saatavaa talousvettä on saatavilla joka päivä klo 7:00-20:00 välisenä aikana. Vedenjakeluun saattaa kuitenkin tulla mahdollisista VPK:n hälytystehtävistä johtuen tilapäisiä häiriöitä.
Tiedote Nousiaisten Veden toiminta-alueen vedenkäyttäjille 1.2.2018 klo 17:00
Vesijohtoverkoston tehokloorauksen suunnittelu on käynnistynyt tänään ja sitä jatketaan huomenna paikalle saapuvien erityisasiantuntijoiden kanssa. Prosessi on haastava ja se pitää suunnitella huolella, jotta riittävä määrä klooria saadaan kulkeutumaan koko verkoston jokaiseen häntäpäähänkin. Tehoklooraus on tarpeen, sillä saastuminen on jättänyt putkiston seinämiin ns. biofilmin suojiin mikrobimassoja, jotka ylläpitokloorauksen jälkeen voisivat irrota ja saastuttaa veden uudelleen. Tästä johtuen työ suunnitellaan huolella ja jokaisen vedenkäyttäjän on suhtauduttava ohjeistukseen vakavasti. Riittävän klooripitoisuuden mittaus tullaan suorittamaan jokaisessa asunnossa ja sitä varten pääsy kohteisiin on välttämätöntä.
Prosessi tulee käynnistymään todennäköisesti jo viikonloppuna, jolloin kunnan isommat kriittiset kohteet, kuten vanhainkodit, päiväkodit, koulut ja terveyskeskus tullaan desinfioimaan ja sen jälkeen irrottamaan verkostosta varavesijärjestelmän piiriin. Yksityiskiinteistöjen ja muiden kohteiden verkoston klooraus tullaan tekemään myöhemmin viikolla sen jälkeen, kun on varmistettu jokaisen kohteen kanssa sopiva aika, jolloin kohteessa on joku paikalla. Asukkailta pyydetään joustoa, jotta yli 1500 liittymän läpikäyminen saataisiin tehtyä mahdollisimman sujuvasti ja jotta hankalasta veden keittämisestä ja varaveden käytöstä päästäisiin palaamaan normaalitilanteeseen niin pian kuin mahdollista.
Verkosto joudutaan todennäköisesti desinfioimaan yhdellä kerralla kokonaan, koska verkostonosien rajaaminen venttiileitä sulkemalla ei pakkasella välttämättä onnistu helposti ja luotettavasti. Vesi tulee olemaan tehokloorauksen ajan muuten pois käytöstä, ainoastaan wc:n huuhtelu on sallittua. Muu veden käyttö ei ole sallittua, korkea kloori voi mm syövyttää koneiden osia ja ärsyttää iholla. Lisäksi kielto on ehdoton, koska kloorauksen onnistuminen perustuu siihen, että korkean kloorin sisältävä vesi seisoo putkistossa riittävän kauan ja näin liuottaa sakat putkiston seinämistä ja tappaa mikrobit. Kaikki turha veden juoksuttaminen vaikutusaikana heikentää desinfioinnin tehoa.
Vaikutusaika on noin 6-7 tuntia, minkä jälkeen alkaa putkistojen huuhteluvaihe. Myös tämä tehdään hallitusti vesilaitoksen ohjeiden mukaisesti, jotta verkoston paine pysyy riittävänä joka paikassa eikä vesi lopu kesken. Asukkaat eivät saa siis oma-aloitteisesti aloittaa huuhteluja, vaan kaikkien tulee toimia vesilaitokselta saatavien ohjeiden mukaisesti.
Vesimikrobiologian laboratorio
p. +358 29 524 6315
Tiedote lemmikkieläinten omistajille Nousiaisten vesihuollon alueella 1.2.2018 klo 11:00
Kotona asuvien lemmikkien vesi kannattaa myös keittää
Nousiaisten veden saastumiseen liittyen lemmikkieläinten omistajilta on tullut huolestuneita kyselyjä veden sopivuudesta lemmikeille. Pääsääntöisesti ihmisten taudinaiheuttajat eivät tartu lemmikkeihin, mutta kun kyseessä on jätevesisaastuminen, varmoja ei voida olla, mitä kaikkea vedessä mahdollisesti on. Yleensä koirien ja kissojen suoliston vastustuskyky taudinaiheuttajille on huomattavasti parempi kuin ihmisillä ja lemmikit saatavat luonnossakin juoda ja syödä monenlaista sairastumatta.
Nyt lemmikkien omistajat ovat kuitenkin ottaneet yhteyttä ja kertoneet myös esimerkiksi koiriensa sairastumisesta ripuliin viime aikoina. Kyseessä ei välttämättä ole verkostoveden aiheuttama oireilu, mutta sitä ei tässä tapauksessa voida täysin poissulkeakaan. Näin ollen ainakin puhtaissa kotioloissa elävät ja teollista lähes steriiliä teollista ruokaa syövät lemmikit voivat olla herkempiä sairastumaan ja niiden juomavesi kannattaa myös keittää myös toistaiseksi. Tuotantoeläinten omistajilta ei aiheeseen liittyen ole tullut yhteydenottoja.
Tiedote Nousiaisten Veden toiminta-alueen vedenkäyttäjille 31.1.2018 klo 17:00
Nousiaisten alueen vatsatautiepidemian osasyyksi epäilty putkirikko on korjattu eilen. Putkirikon aikana on verkostoon todennäköisesti päässyt jätevettä ainakin pieni pulssimainen määrä siinä yhteydessä, kun vauriokohtaa on etsitty lähistöltä ja verkoston paineessa on tapahtunut vaihtelua. Verkostoveden ylläpitokloorausta jatketaan tästä syystä edelleen. Ruoka- ja juomavesi on myös ehdottomasti keitettävä huolellisesti (kiehuminen vähintään 5 minuuttia) taikka käytettävä ruoka- ja juomavetenä kaupallista pullovettä tai kunnan vedenjakelupisteestä saatavaa talousvettä. Veden jakelupiste on sään kylmenemisestä johtuen siirretty paloasemalle (Mietoistenkuja 5, 21270 Nousiainen), missä jakelu tapahtuu klo 7:00–20:00 välisenä aikana. Käsitiskauksen jälkeen astiat tulee huuhdella keitetyllä vedellä ja kuivata sen jälkeen hyvin. Astianpesukoneessa tulee käyttää kuuminta ohjelmavaihtoehtoa. Hampaiden pesuun täytyy myös käyttää keitettyä hanavettä taikka korvaavaa muuta vettä.
Putkiston klooritasojen mittausta tullaan jatkamaan päivittäin, mutta kloorista johtuen indikaattoribakteerien tutkimien ei tuo tällä hetkellä lisätietoa. Virus- ja patogeeninäytteet on lähetetty Thl:n laboratorioon Kuopioon. Ensimmäisen näytteen tulos oli negatiivinen, uusia tuloksia on odotettavissa torstaina tai perjantaina. Potilasnäytteiden tuloksia on myös saatu lisää ja niissä on löydetty useampaa taudinaiheuttajaa, mikä viittaa hyvin todennäköiseen jätevesilähteeseen.
Putkiston tehokloorausta valmistellaan ja se tullaan todennäköisesti suorittamaan vaiheittain eri verkoston osissa ensi viikon aikana. Tehoklooraus kestää 1-3 vuorokautta, minä aikana verkostovesi on pois käytöstä. Ajankohdasta tullaan ilmoittamaan jokaiselle kiinteistölle erikseen ja kloorauksen aikana vesilaitoksen huoltohenkilö tulee tarkastamaan jokaiseen asuntoon, että putkistoon on tullut riittävä klooripitoisuus. Tätä varten jokaiseen asuntoon tulee päästä sisälle ja asunnossa tulee olla joku paikalla erikseen sovittuna ajankohtana tarkistuksen ajan. Vesilaitoksen edustaja tulee ottamaan yhteyttä kiinteistöihin ajan sopimiseksi.
Kloori vaikuttaa putkistossa noin 6-7 tuntia ja sen jälkeen putkiston huuhteluun menee vielä vähintään sama aika, mahdollisesti parikin vuorokautta. Kiinteistöille tullaan järjestämään korvaavaa vettä putkiston desinfioinnin ajaksi. Tehokloorauksen jälkeen keittokehotusta ja ylläpitokloorausta jatketaan vielä ainakin viikon ajan eli paluu normaaliarkeen tapahtuu aikaisintaan parin viikon kuluttua.
Tiedote 31.1.2018, klo 10:00: NOUSIAISTEN KUNNASSA SIJAITSEVAN VARAVESISÄILIÖN SIIRTO
Nousiaisten kunta tulee siirtämään tänään keskiviikkona 31.1.2018 noin klo 13:00 alkaen Moisiontiellä sijaitsevan varavesisäiliön sään viilenemisen vuoksi paloaseman lämpimiin tiloihin osoitteeseen Mietoistenkuja 5, 21270 Nousiainen. Kyseisestä vedenjakelupisteestä saatavaa talousvettä on saatavilla joka päivä klo 7:00-20:00 välisenä aikana.
Ruoka- ja juomaveden huolellista keittämistä on ehdottomasti jatkettava toistaiseksi tai käytettävä ruoka- ja juomavetenä kaupallista pullovettä tai kunnan vedenjakelupisteestä saatavaa talousvettä.
Tiedote Nousiaisten Veden toiminta-alueen vedenkäyttäjille 30.1.2018 klo 17:00
Nousiaisten alueen vatsatautiepidemian osasyyksi epäilty putkirikko on paikallistettu tänään ja vauriokohta on korjattu. Lähellä oleva jätevesiputki oli myös rikkoontunut, joten jätevesisaastuminen on myös mahdollista. Ruoka- ja juomaveden huolellista keittämistä on ehdottomasti jatkettava toistaiseksi tai käytettävä ruoka- ja juomavetenä kaupallista pullovettä tai kunnan vedenjakelupisteestä saatavaa talousvettä (jakelu Moisiokodin pihassa).
Eilen maanantaina otettiin vesinäytteitä 12 kohdasta eri puolilta verkostoa ja yhdessä näytteessä on edelleen todettu positiivinen bakteerilöydös. Kloorauksesta johtuen vesinäytteiden bakteeritutkimukset voivat olla negatiivisia, mikä ei kuitenkaan poissulje esimerkiksi paremmin klooria kestävien virusten säilymistä vedessä. Veden virustutkimusten alustavia vastauksia saadaan huomenna keskiviikkona.
Potilasnäytteiden alustavia tuloksia on saatu lisää kolmesta potilaasta. Kaksi näytettä on todettu alustavasti positiiviseksi noroviruksen suhteen. Potilastietojen keruu sairastuneista on jatkunut terveyskeskuksessa ja sitä jatketaan edelleen huomenna klo 8 alkaen. Sairastamishuippu kerättyjen tietojen perusteella on ollut viime viikon torstain ja lauantain välillä ja sen jälkeen sairastavuus on kääntynyt laskuun.
Talousveden kloorausta jatketaan ylläpitopitoisuudella tällä hetkellä. Vesinäytteitä tullaan ottamaan vielä päivittäin ja putkiston huuhtelu ja desinfiointi joudutaan mahdollisesti tekemään lähipäivinä. Mikäli tehoklooraukseen päädytään, asiasta tullaan tiedottamaan erityisryhmille (mm eläintuotantotilat, kasvihuoneet) henkilökohtaisesti ja sen lisäksi laajalti kaikille vedenkäyttäjille hyvissä ajoin ennen toimenpiteiden aloittamista.
Tiedote Nousiaisten Veden toiminta-alueen vedenkäyttäjille 29.1.2018 klo 17:00
Ensimmäisen vatsatautioireisen nousiaislaisen potilasnäytteen tulokset on saatu ja näytteestä on löytynyt norovirus. Terveyskeskuksessa tänään aloitetun sairastuneiden tietojenkeruun perusteella havaitaan selvä sairastavuuden nousu viimeisen viikon aikana. Tällä hetkellä epidemian aiheuttajaksi epäillään vahvasti norovirusta.
Noroviruksen aiheuttaman taudin itämisaika on 12–48 tuntia. Oireet alkavat äkillisesti. Niitä ovat kouristavat vatsakivut ja pahoinvointi, joita seuraa oksentelu. Valtaosalla sairastuneista on myös ripulia, joka on yleensä lyhytkestoinen ja lievä. Osalla on myös lämpöilyä, joka voi erottaa taudin bakteeritoksiinien aiheuttamista ruokamyrkytyksistä. Oireiden kesto on yleensä 12–72 tuntia.
Noroviruksia erittyy runsaasti sairastuneen henkilön ulosteisin. Virukset ovat erittäin herkästi tarttuvia ja tartunta voi tapahtua suoraan henkilöstä toiseen tai viruksilla saastuneen veden tai elintarvikkeiden välityksellä. Tartunta voi myös levitä viruksella saastuneiden kosketuspintojen kautta. Aerosolitartunta oksenteluun liittyen on mahdollinen.
Norovirukset kestävät hyvin erilaisia ympäristöolosuhteita. Noroviruksen tuhoamiseksi elintarvikkeiden käsittelyyn suositellaan 90 asteen lämpötilaa vähintään 2 minuutin ajan, vaikka kokeellinen näyttö tästä puuttuu. Norovirus voi säilyä infektoimiskykyisenä huoneenlämmössä esimerkiksi oksennuksen tahraamassa matossa jopa 12 vuorokautta.
Norovirusinfektioon tehoavaa lääkehoitoa ei ole tarjolla. Yleensä sairaus on lievä ja paranee nopeasti, mutta joskus oireet voivat olla rajummat ja sairaus edellyttää nestehoitoa sairaalassa. Vatsataudin hoito ei muuten eroa tavallisen vatsataudin hoidosta. Tärkeää on lepo ja riittävä nesteytys kuivumisen estämiseksi.
Norovirus säilyy siis myös hyvin vedessä ja kestää matalia klooripitoisuuksia, joten talousveden keittämistä on edelleen jatkettava taikka käytettävä ruoka- ja juomavetenä esimerkiksi kaupallista pullovettä tai kunnan jakamaa verkostoveden korvaavaa talousvettä.
Terveyskeskus jatkaa potilastietojen keräämistä tiistaina kello kahdeksasta eteenpäin. Epidemiatyöryhmä kokoontuu tiistaina klo 12:00 ja kokouksen jälkeen jatkotoimista tiedotetaan. Putkiston huuhtelut ja kloorin lisääminen tullaan tekemään todennäköisesti sen jälkeen, kun verkoston putkivuoto on korjattu. Asiasta tullaan tiedottamaan ennen toimenpiteitä laajasti.
Alla lisäksi Perusturvakuntayhtymä Akselista välitettyä ohjeistusta vatsataudin hoitoon yleisesti liittyen.
”Vatsataudin hoito:
Ripulitaudin hoitona on lepo ja riittävä nesteytys kuivumisen estämiseksi. Pienelle lapselle ja vanhuksille kuivuminen voi olla vaarallista ja tällöin on otettava yhteyttä lääkäriin, jos ripuloivan henkilön yleistila heikkenee.
Henkilökohtainen hygienia: Ripulin aikana tärkeää on estää ripulin aiheuttajien tarttuminen käsien tai kosketuspintojen välityksellä muihin henkilöihin. Kädet pestään aina WC:ssä käynnin jälkeen, ennen ruuanlaittoa ja ruokailua, sekä vaipan tai likapyykin käsittelyn ja siivouksen jälkeen. Kädet pestään haalealla vedellä ja saippualla ja kuivataan päivittäin vaihdettavaan henkilökohtaiseen käsipyyhkeeseen tai kertakäyttöiseen paperipyyhkeeseen. Vesi-saippuapesun lisäksi voidaan käyttää alkoholipitoista käsidesinfektioainetta, jota saa mm. apteekista.
Muut perheenjäsenet: Tartuntojen syntymistä ehkäisee hyvän käsihygienian noudattaminen. Kädet pestään huolellisesti vedellä ja saippualla WC-käynnin jälkeen ja ennen ruokailun aloittamista.”
Aikaisempi ohjeistus talousveden keittämisestä:
- Riittävä kuumennusaika vähintään 5 min. Vedenkeittimen ja kahvinkeittimen kuumennusaika ei ole riittävä.
- Vihannekset / hedelmät huuhdeltava keitetyllä vedellä.
- Siivoukseen, tiskaukseen, pyykinpesuun, peseytymiseen vettä voi käyttää normaalisti. Pestyjen astioiden ja leikkuulautojen tulee olla täysin kuivunut ennen käyttöönottoa.
- Hampaiden pesuun käytettävä keitettyä vettä.
- Mikäli vesi tulee keitetyksi ruoanlaiton yhteydessä, sitä ei tarvitse erikseen keittää.
Terveystarkastaja Riitta Laaksonen
0400 293 887
Hallinto- ja sivistysjohtaja Juha Rinta-Jouppi
044-4355 500
Click to listen highlighted text! Tiedote Nousiaisten Veden toiminta-alueen vedenkäyttäjille 19.2.2018 klo 14.00	Tulosta	Sähköposti	Tiedote Nousiaisten Veden toiminta-alueen vedenkäyttäjille 19.2.2018, klo 14:00 Nousiaisten Veden verkoston tehokloorauksen jälkeisten vesinäytteiden tuloksia on varmistunut jo jonkin verran ja uusia näytteitä on otettu vielä tällä viikolla. Runkovesilinjan eri puolilta otettiin kymmenen vesinäytettä bakteeritutkimuksiin viime viikon alussa ja kaikki näytetulokset olivat puhtaita. Sen lisäksi otettiin kolmesta kohtaa eri puolilta verkostoa ns. suuren vesimäärän näyte, mikä lähetettiin Thl:än mikrobi- ja geenimarkkeritutkimuksiin. Myös näiden näytteiden tulokset, siltä osin kun ne ovat jo valmistuneet, ovat kaikki olleet puhtaita. Mm. viruksia eikä jätevesisaastumiseen viittaavia geenimarkkereita ei ole enää löytynyt. Verkostosta tullaan ottamaan vielä uusintanäytteitä bakteeritutkimuksiin tällä viikolla ja mikäli nämäkin näytteet ovat puhtaat, keittokehotus voidaan purkaa. Tuloksia saadaan näistä näytteistä aikaisintaan perjantaina, viimeistään alkuviikosta. Verkoston puhtautta seurataan tämänkin jälkeen vielä uusintanäyttein ainakin parin viikon ajan ja ylläpitokloorausta tullaan jatkamaan vielä ainakin niin kauan. Nousiaisten Vesi Oy:n yhteystiedot: - toimitusjohtaja Timo Oja, puh. 044-4355 400 - toimistosihteeri Anne Koski, puh. 044-4355 402 Muut yhteystiedot: Ympäristöterveydenhuollon johtaja Kaisa Nivola puh. (02) 8451 2710, 044-3556 810 --------------------------------------------------------------------------------------------- NOUSIAISTEN VESI OY TIEDOTE 14.2.2018, klo 10:45 Runkovesijohdon ja kiinteistöjen huuhtelut on saatu valmiiksi. Verkostoon johdettavan veden ylläpitoklooraus jatkuu. Verkostovedestä on otettu näytteet tiistaina 13.2.2018; tulosten valmistuminen kestää noin viikon. Hanojen poresuuttimien sekä pesukoneiden ym. letkuissa olevien sihtien ja siivilöiden puhdistaminen on suositeltavaa. Ohjeita / rajoituksia veden käyttämiseksi: Ruoka- ja juomavesi on edelleen keitettävä; keitto-ohje 5 min (mikäli vesi tulee keitetyksi ruoanlaiton yhteydessä, ei sitä tarvitse erikseen keittää). Hanavettä voi suoraan käyttää peseytymiseen, siivoukseen, pyykinpesuun, astianpesukoneeseen. Astiat voi tiskata myös käsin. Tällöin pestyjen astioiden ja leikkuulautojen ym. tulee olla täysin kuivat ennen käyttöönottoa. Vihannekset / hedelmät huuhdeltava keitetyllä vedellä. Hampaiden pesuun käytettävä keitettyä vettä. Lämminvesivaraajien lämpötila on suositeltavaa nostaa hetkeksi 65 asteeseen. Erillistä varaajan huuhtelua ei tarvita. Lämmintä käyttövettä ei saa käyttää ruuan valmistukseen. Vedenjakelupisteet toimivat edelleen paloasemalla ja Moisiokodin P-alueella. Nousiaisten Vesi Oy:n yhteystiedot: - toimitusjohtaja Timo Oja, puh. 044-4355 400 - toimistosihteeri Anne Koski, puh. 044-4355 402 --------------------------------------------------------------------------------------------- NOUSIAISTEN VESI OY TIEDOTE 12.2.2018, klo 14:15, päivitetty 15:10 Runkovesijohdon huuhtelu saadaan valmiiksi 12.2.2018 illan aikana. Kiinteistöjen huuhtelut voidaan tehdä tiistaina 13.2.2018 klo 9.00 alkaen aiemmin (6.2.2018) jaetun sukunimi/kellonaika -taulukon mukaisesti. Taulukko on luettavissa myös kunnan nettisivuilla. Katso ko. aikataulu -taulukko tästä: Aikataulu.pdf Ensimmäisestä hanasta juoksutetaan kylmää vettä 5 minuuttia, jonka jälkeen kiinteistön muista hanoista kylmää vettä juoksutetaan 30 sekuntia. On tärkeää, että annettuja huuhteluaikoja noudatetaan, jotta vesi varmasti riittää kaikkien kiinteistöjen huuhteluun. Veden käyttökielto on edelleen voimassa! Veden riittävyyden vuoksi käyttökielto on voimassa tiistaina 13.2.2018 Veden käyttö on sallittua peseytymiseen keskiviikkona 14.2.2018 klo 9:00 alkaen; toivotaan säästeliästä veden käyttöä. Ruoka- ja juomavesi on edelleen keitettävä! Lämminvesivaraajien lämpötila on suositeltavaa nostaa hetkeksi 65 asteeseen. Erillistä varaajan huuhtelua ei tarvita. Lämmintä käyttövettä ei saa käyttää ruuan valmistukseen. Nousiaisten Vesi Oy:n yhteystiedot: - toimitusjohtaja Timo Oja, puh. 044-4355 400 - toimistosihteeri Anne Koski, puh. 044-4355 402 --------------------------------------------------------------------------------------------- NOUSIAISTEN VESI OY TIEDOTE 11.2.2018, klo 13:00 Verkoston huuhtelu on edennyt yön aikana suunnitelman mukasiesti. VT-8:n länsipuolen verkosto on pääosin huuhdeltu; poislukien Laaleisten alue. Aamupäivän aikana huuhtelua on siirretty VT-8:n itäpuolelle: Alakylä, Kirkonseutu, Mustakulma, Ojankulma. Pohjoispuolen verkostojen sekä Laaleisten alueen huuhteluun siirrytään maanatai-aamupäivän aikana. Veden käyttökielto on edelleen voimassa! Alustavan arvion mukaan kiinteistöjen huuhtelu voitaneen aloittaa aikaisintaan maanantaina iltapäivällä osassa kuntaa. Tästä tiedotetaan tarkemmin erikseen. Nousiaisten Vesi Oy:n yhteystiedot: - toimitusjohtaja Timo Oja, puh. 044-4355 400 - toimistosihteeri Anne Koski, puh. 044-4355 402 --------------------------------------------------------------------------------------------- NOUSIAISTEN VESI OY TIEDOTE 10.2.2018, klo 17:45 Runkoverkon huuhtelu aloitettiin perjantaina 9.2.2018, klo 22:00. Huuhtelu etenee alueittain suunnitelman mukaisesti. Verkoston huuhtelu kestää tämänhetkisen arvion mukaan ainakin sunnuntaiyöhön asti. Huuhtelussa on tärkeää, että tehokloori saadaan pois runkoverkosta. Huuhtelun etenemisestä tiedotetaan lisää sunnuntaina. Kiinteistöjen huuhteluaikataulusta tiedotetaan erikseen. Huom! Veden käyttökielto on edelleen voimassa! Nousiaisten Vesi Oy:n yhteystiedot: - toimitusjohtaja Timo Oja, puh. 044-4355 400 - toimistosihteeri Anne Koski, puh. 044-4355 402 --------------------------------------------------------------------------------------------- NOUSIAISTEN VESI OY TIEDOTE 9.2.2018, klo 19:00 Runkovesijohdon ja kiinteistöjen tehoklooraus on päättynyt. Runkoverkon huuhtelu alkaa tänään klo 22. Verkoston huuhtelun kokonaiskesto on arviolta 24 h. Laaleisten alue, Valpperintie ja Vadanvainio/Oriniitty huuhdellaan viimeisenä. Kiinteistöjen huuhteluaikataulusta tiedotetaan erikseen. Veden käyttökielto on edelleen voimassa! Nousiaisten Vesi Oy:n yhteystiedot: - toimitusjohtaja Timo Oja, puh. 044-4355 400 - toimistosihteeri Anne Koski, puh. 044-4355 402 --------------------------------------------------------------------------------------------- NOUSIAISTEN VESI OY TIEDOTTAA 9.2.2018 KLO 9:30: Tiedotusta myös tekstiviestien välityksellä Nousiaisten Vesi Oy on siirtynyt tiedottamaan 8.2.2018 alkaen myös tekstiviestien välityksellä. Tekstiviestejä on mahdollista lähettää myös alueellisesti kohdistettuna, joten kaikille ei välttämättä tule samoja viestejä / viestejä samaan aikaan. Alueellisesti kohdistettua tekstiviestitiedottamista hyödynnetään tarvittaessa mm. klooraukseen, vedenjuoksutukseen ym. liittyen. Veden käyttökielto on edelleen voimassa! Nousiaisten Vesi Oy:n yhteystiedot: - toimitusjohtaja Timo Oja, puh. 044-4355 400 - toimistosihteeri Anne Koski, puh. 044-4355 402 --------------------------------------------------------------------------------------------- NOUSIAISTEN VESI OY TIEDOTE 8.2.2018, klo 17:00 Kiinteistöjen sisäisen putkiston veden juoksutus alkoi ohjeistuksen mukaisesti klo 9.00. Suurimmassa osassa kiinteistöjä riittää 5 min huuhtelu. Mikäli kiinteistö sijaitsee pidemmällä runkoverkosta, on juoksutusaikaa pidennettävä. Kloori ei välttämättä haise juoksuttaessa; tällöin kannattaa laskea vettä astiaan tms. ja suorittaa hajutesti. Veden käyttökielto on edelleen voimassa! Lämminvesivaraajien sulkeminen/tyhjentäminen/huuhtelu ei ole tarpeen. Huuhteluaikataulusta tiedotetaan myöhemmin erikseen. Veden juoksutus ei koske Valpperin aluetta (Pihlavantiestä Valpperin suuntaan). Valpperin alueella vesi on edelleen keitettävä. Nousiaisten Vesi Oy:n yhteystiedot: - toimitusjohtaja Timo Oja, puh. 044-4355 400 - toimistosihteeri Anne Koski, puh. 044-4355 402 -------------------------------------------------------------------------------------------- NOUSIAISTEN VESI OY TIEDOTE 7.2.2018, klo 17:30 (päivitetty 21:15) Runkovesijohdon tehoklooraus sujuu suunnitelmien mukaan. Kiinteistöjen sisäisen putkiston veden juoksutuksen voi aloittaa aikaisintaan torstaina 8.2.2018 klo 9.00. Kiinteistöt on jaettu sukunimen perusteella ryhmiin, joille on lisäksi annettu kellonaikoja huuhtelun suorittamiseksi (Nousiaisten Vesi Oy:n tiedote/toimintaohje 6.2.2018). Tämä on tarpeen, jotta verkoston paine ja vesimäärä riittävät koko kunnan alueelle. Torstaina kunnan alueella kiertää SPR:n, Vapaaehtoisen pelastuspalvelun (Vapepa), vesihuoltolaitoksen henkilöstöä sekä muita vapaaehtoisia, jotka varmistavat, että annetut ohjeet on ymmärretty oikein. Heillä on päällään tunnisteliivit sekä mukanaan henkilöllisyyden osoittava asiakirja. Veden käyttökielto on edelleen voimassa! Lämminvesivaraajien sulkeminen/tyhjentäminen/huuhtelu ei ole tarpeen. Huuhteluaikataulusta tiedotetaan myöhemmin erikseen. Veden juoksutus ei koske Valpperin aluetta (Pihlavantiestä Valpperin suuntaan). Valpperin alueella vesi on edelleen keitettävä. Nousiaisten Vesi Oy:n yhteystiedot: - toimitusjohtaja Timo Oja, puh. 044-4355 400 - toimistosihteeri Anne Koski, puh. 044-4355 402 ------------------------------------------- Nousiaisten vesi Oy tiedottaa 7.2.2018, klo 8:00: Lämminvesivaraajat Tehokloorausoperaation aikana lämmintä vettä ei tarvitse juoksuttaa eikä lämminvesivaraajia huuhdella. Kuumaa vesijohtovettä ei pidä käyttää ruokiin tai juomiin. Kielto perustuu talousveden laatua säätelevään asetukseen. Vaikka vesi itsessään on puhdasta, siihen voi liueta kiinteistön lämminvesijohdoista metalleja ja muita talousveteen kuulumattomia aineita. Jokaisen tulee huolehtia, että lämminvesi on vähintään 55 asteista, jolloin kaikki vedessä olevat mikrobit tuhoutuvat mukaan lukien taudin aiheuttajat ja kuuma vesi on silloin turvallista käyttää. Norovaatteet ohjeistetaan pesemään koneessa 60 asteessa. Tässä tilanteessa, missä veden loppuminen ja paineiden putoaminen on suurin yksittäinen riskitekijä sille, että koko tehokloorausprosessi voisi epäonnistua, kenenkään ei tule ohjeistuksen vastaisesti ryhtyä kierrättämään klooria lämminvesivaraajissa, joissa vesimäärät voivat olla suuriakin. Nousiaisten Vesi Oy:n yhteystiedot: - Toimitusjohtaja Timo Oja, puh. 044-4355 400- Nousiaisten Vesi Oy:n toimistosihteeri Anne Koski, puh. 044-4355 402 Muistakaa tutustua myös alla olevaan edelliseen Nousiaisten Vesi Oy:n tiedotteeseen (6.2.2018, klo 16:00) Toimintaohjeet kiinteistön vedenjuoksutukseen torstaina 8.2.2018 klo 9:00 – 24:00. -------------------------------------------------------- TÄRKEÄ TIEDOTE, Nousiaisten Vesi Oy tiedottaa 6.2.2018, klo 16:00 Toimintaohjeet kiinteistön vedenjuoksutukseen torstaina 8.2.2018 klo 9:00 – 24:00 Jokaisen kunnan vesijohtoon liittyneen kiinteistön haltijan on huolehdittava siitä, että tehokloorattu vesi johdetaan kiinteistön vesijohtoverkkoon. Vedenjuoksutus kiinteistöissä suoritetaan porrastetusti, jotta verkoston paine ei pääse romahtamaan ja vesi ei lopu kesken. Kiinteistöjen veden juoksutusaikataulu ryhmitellään kiinteistön haltijan sukunimen ensimmäisen kirjaimen mukaan oheisen taulukon mukaisesti. Huomio! Katso kiinteistöjen veden juoksutusaikataulu: Aikataulu.pdf (Mikäli yllä oleva vedenjuoksutuksen aikataululinkki ei aukea, saatat tarvita Adobe Acrobat Reader -ohjelman, joka löytyy osoitteesta: https://get.adobe.com/fi/reader/) Ohje veden juoksutukseen: - Ensimmäisestä hanasta juoksutetaan kylmää vettä 5 minuuttia, jonka jälkeen kiinteistön muista hanoista kylmää vettä juoksutetaan 30 sekuntia. - Kaikista tänä vuonna käytössä olleista kylmän veden hanoista tulee juoksuttaa vettä 30 sekuntia. Ne kiinteistöt tai yksittäiset hanat, joita ei ole käytetty tänä vuonna, jätetään kiinni, koska niihin ei ole päässyt saastunutta vettä eikä niitä näin ollen tarvitse desinfioida. - Lyhyen juoksutusajan jälkeen kaikki hanat jätetään kiinni, vettä ei saa jättää tippumaan. - Lämmintä vettä ei tarvitse juoksuttaa ja eikä lämminvesivaraajia huuhdella Jokaisen kiinteistön haltijan tulee noudattaa tätä ohjetta, jotta verkoston paine ei missään tilanteessa pääse tippumaan liian alas. Tehoklooraus päättyy arviolta lauantain aikana, jonka jälkeen siirrytään verkoston huuhteluvaiheeseen. Tehokloorauksen aikaan vettä ei saa käyttää mihinkään muuhun kuin wc:n huuhteluun! Huuhteluvaiheeseen siirtymisen aikataulusta tiedotetaan kunnan nettisivuilla, mistä kuntalaisia pyydetään seuraamaan tilannetta ja tiedottamaan myös niille, jotka eivät pysty nettisivuja seuraamaan. Nousiaisten Vesi Oy:n yhteystiedot: - Toimitusjohtaja Timo Oja, puh. 044-4355 400- Nousiaisten Vesi Oy:n toimistosihteeri Anne Koski, puh. 044-4355 402 -------------------------------------------------------- Tiedote Nousiaisten Veden toiminta-alueen vedenkäyttäjille 6.2.2018, klo 10:15: Nousiaisten kunnassa otetaan käyttöön uusi varavesitankki varaveden jakamista varten tänään tiistaina 6.2.2018 noin klo 12:00 alkaen. Tämä varavesitankki sijaitsee Nousiaisten kunnan auditorion läheisyydessä olevalla linja-autopysäkillä (Moisiontie 16, 21270 Nousiainen). ------------------------------------------------------- Tiedote Nousiaisten Veden toiminta-alueen vedenkäyttäjille 5.2.2018 klo 17:00 Nousiaisten vesijohtoverkoston tehoklooraus (poislukien Valpperin alue) aloitetaan tiistaina 6.2. kello 23:00. Tämän jälkeen vettä ei saa käyttää mihinkään muuhun kuin wc:n huuhteluun. Kuntalaisten kannattaa varata riittävästi vettä vara-astioihin useamman päivän vesikatkosta varten. Vedenjakelu jatkuu paloasemalla ja myös Moisiokodin pihalle tullaan avaamaan toinen lämpöeristetty vedenjakelupiste. Kloorinsyöttö putkistoon kestää arviolta myöhään torstai-illalle asti. Kloorinsyötön loppuvaiheessa kiinteistöissä pitäisi varmistaa kloorin kulkeutuminen myös kiinteistön omaan putkistoon. Mikäli omakotitalojen asukkaat aikovat olla vedenkatkoksen ajan pois kotoa, tulisi asunnolla kuitenkin käydä torstaipäivän aikana klo 9:00 ja 24:00 välisenä aikana jossain välissä laskemassa joka hanasta vettä. Ensimmäinen hana aukaistaan ja vettä lasketaan noin viisi minuuttia ja sen jälkeen muista hanoista lasketaan vettä yksi kerrallaan noin 30 sekuntia. Sen jälkeen hanat suljetaan. Aikaisemmasta ohjeesta poiketen vettä ei siis saa jättää tippumaan, koska asiantuntijalaskelmat ovat osoittaneet veden loppumisen todelliseksi uhaksi. Taloyhtiöissä taloyhtiön edustaja voi hoitaa juoksutukset tarvittaessa. Ne kiinteistöt tai kiinteistöjen yksittäiset hanat, joita ei ole käytetty tammikuun puolivälin jälkeen, jätetään kiinni. Niihin ei ole päässyt saastunutta vettä eikä niitä näin ollen tarvitse desinfioida. Kun ne aikanaan otetaan käyttöön, tulee vettä juoksuttaa muutamia minuutteja, jotta mahdolliset sakat saadaan huuhdeltua pois. Mikäli olet pois kotoa eikä asunnollasi pääse kukaan käymään yllä ilmoitettuna aikana, ilmoita tästä vesihuoltoon mieluiten sähköpostilla osoitteeseen Tämä sähköpostiosoite on suojattu spamboteilta. Tarvitset JavaScript-tuen nähdäksesi sen. document.getElementById(cloak7355c425bb28e1ebf40f170afe0dc484).innerHTML = ; var prefix = ma + il + to; var path = hr + ef + =; var addy7355c425bb28e1ebf40f170afe0dc484 = vesiasiakkaat + @; addy7355c425bb28e1ebf40f170afe0dc484 = addy7355c425bb28e1ebf40f170afe0dc484 + nousiainen + . + fi; var addy_text7355c425bb28e1ebf40f170afe0dc484 = vesiasiakkaat + @ + nousiainen + . + fi;document.getElementById(cloak7355c425bb28e1ebf40f170afe0dc484).innerHTML += +addy_text7355c425bb28e1ebf40f170afe0dc484+; taikka tekstiviestillä numeroon 044 4355 402. Vesihuolto ottaa sinuun tässä tapauksessa yhteyttä tarvittaessa. Vesihuollon henkilöstö kiertää torstaina alueella mahdollisimman kattavasti ja kerätyillä yhteystiedoilla saatetaan myös antaa toimintaohjeita. Osalle kiinteistöjä tullaan ilmoittamaan toimintaohjeet puhelimitse ja osassa käydään paikan päällä. Asukkaita pyydetään pitämään se matkapuhelin, jonka numero on annettu vesihuollolle, lähettyvillä torstain ja perjantain aikana. Vesihuoltolaitoksen ilmoituksesta kunkin kiinteistön haltijan tulee juoksuttaa vettä jokaisesta kiinteistön kylmän veden hanasta. Juoksutus tehdään yksi hana kerrallaan, ensimmäisestä hanasta noin viisi minuuttia ja muista noin puoli minuuttia. Tämän jälkeen kaikki hanat on suljettava ehdottomasti! Väkevän klooripitoisen veden annetaan vaikuttaa kiinteistöjen putkissa vähintään 6 tuntia. Jokaisen tulee ehdottomasti toimia aikataulujen suhteen vain vesilaitoksen ohjeiden mukaisesti, jotta verkoston paine pysyy riittävänä ja vesi ei lopu kesken. Kun riittävä kloorauksen vaikutusaika on saavutettu kaikkialla verkostossa, siirrytään verkoston huuhteluun, mikä tehdään myös vaiheittain vesilaitoksen ohjeistamassa aikataulussa, jotta vesi ei lopu. Verkoston huuhtelu saadaan päätökseen todennäköisesti perjantaina, viimeistään viikonlopun aikana. Mikäli olet pois kotoa vesikatkon ajan, huuhtelun voi tehdä kun tulet kotiin. Ainoastaan putkiston desinfiointiliuoksen levittämisen aikana torstaina olisi välttämätöntä käydä paikalla yllä mainittuna aikana. Tehokloorauksen jälkeen veden keittokehotusta ja ylläpitokloorausta jatketaan vielä vähintään viikon ajan. Tehokloorauksen etenemisaikataulua päivitetään kunnan nettisivuille, mistä kuntalaisia pyydetään seuraamaan tilannetta ja tiedottamaan myös niille, jotka eivät pysty nettisivuja seuraamaan. ------------------------------------------------------ Tiedote 5.2.2018 klo 17:15: Kuntalaisten peseytymismahdollisuuksista Seuraavat alla olevat tahot ovat ilmoittaneet, että tarjoavat veloituksetta nousiaislaisille peseytymismahdollisuuden tiloissaan kunnassa suoritettavan tehokloorauksesta johtuvan veden käyttökiellon ajan tällä viikolla nro 6: Liikuntakeskus Masku Gym/Marko Salonen- www.maskugym.fi- palvelu[at]maskugym.fi- Puh. 010 281 9339- Maskuntie 234, 21250 Masku- Huom. rajalliset aukioloajat Valpperin Urheilutalo/Nousiaisten Alku- http://www.nousiaistenalku.net/urheilutalo/- 0400-676 510/Reima Rantanen- Urheilutie 17, 21270 Nousiainen- vettä ei saa käyttää hampaidenpesuun eikä juomiseen- avoinna vuorokauden ympäri Maskun Palloseura/Taponketo:- http://www.maskunpalloseura.fi/- 044-975 5972 (ajanvaraus)- Kenttäkuja 4, 21250 Masku- 5.-8.2.2018 (saattaa jatkua pidempäänkin), klo 17:00-21:00- Kulku pukuhuoneille pallokujan kautta (Taponkedon halliin). Kenttien vieressä oleva keltainen huoltorakennus, jossa käytössä pukuhuoneet 3 ja 4 Kivimäen matkailutila- http://www.kivimaentila.fi/- 040-737 8768 (etukäteisilmoitus)- Kivipellontie 6, 21250 Masku- 6.2.2018 klo 19:00-21:00 ja 8.2.2018 klo 19:00-21:00 Falkinkosken kylmäuintikeskus- Valpperintie 561, 21270 Nousiainen- Kuntalaisille maksuton sauna ja uinti; ke 7.2.2018 klo 16:00-21:00 ja la 10.2.2018 klo 13:00-18:00 Mynämäen urheilukeskus- Urheilutie 6, 23100 Mynämäki- Pukuhuoneet ja suihkut avoinna ke-to 7:00-21:00 & pe 7:00-19:00. Yllä oleva lista täydentyy mahdollisesti. Muutokset mahdollisia. ------------------------------------------------------- Tiedote 4.2.2018 klo 17:30 koskien päiväkoteja (Vappula, Nuppula, Koljola) ja kouluja (Nummi, Henrikki, Kirkonpiiri, lukio) Päiväkodeissa (Vappula, Nuppula, Koljola) sekä kouluissa (Nummi, Henrikki, Kirkonpiiri, lukio) on tilanne se, että maanantaiaamu 5.2.2018 voi alkaa aivan normaalilla toiminnalla. Edellä mainitut päiväkodit ja koulut on irroitettu kunnan vesijohtoverkosta. Kyseisten rakennusten sisäinen vesijohtoverkosto on viikonlopun aikana tehokloorattu ja huuhdeltu puhtaalla vedellä. Kyseisten rakennusten vedenjakelu hoidetaan pihalla olevasta vesisäiliöstä, jonne täydennysvesi toimitetaan tällä hetkellä Maskun paloasemalta. Talousveden keittämistä ei enää tarvitse suorittaa edellä mainituissa päiväkodeissa ja kouluissa. Valmistus- ja jakelukeittiöissä pitää varmistaa ruokahuoltopäälliköltä, että mahdolliset talousvettä käyttävät laitteet, kuten tiskikoneet, kahvinkeittimet, vedenkeittimet yms. on puhdistettu siitä annettujen ohjeiden mukaisesti. Juomavetenä voi käyttää edellä mainituissa rakennuksissa vesijohtovettä, joka tulee pihalla olevasta vesisäiliöstä. ------ Nousiaisten Vesi Oy:n yhteystiedot: - Toimitusjohtaja Timo Oja, puh. 044-4355 400 (maanantaista 5.2.2018 alkaen)- Nousiaisten Vesi Oy:n toimistosihteeri Anne Koski, puh. 044-4355 402 ------ Muut yhteystiedot: Ympäristöterveydenhuollon johtaja Kaisa Nivolapuh. (02) 8451 2710, 044-3556 810 Susanna Laivoranta-Nymanylilääkäri, terveyspalvelujen palvelulinjajohtajaPerusturvakuntayhtymä Akselipuh. 044-4357 701 ------------------------------------------------------- Tiedote Nousiaisten Veden toiminta-alueen vedenkäyttäjille 4.2.2018 klo 10:00 Nousiaisten vesijohtoverkoston tehoklooraus (poislukien Valpperin alue) aloitetaan tiistaina 6.2. kello 23:00. Tämän jälkeen vettä ei saa käyttää mihinkään muuhun kuin wc:n huuhteluun. Kuntalaisten kannattaa varata riittävästi vettä vara-astioihin useamman päivän vesikatkosta varten. Vedenjakelupisteitä tullaan myös avaamaan lisää vesikatkoksen ajaksi. Niiden sijainnista tiedotetaan maanantaipäivän aikana. Kloorin syöttö verkostoon on kaksivaiheinen. Ensimmäisessä vaiheessa alueen suurikokoiset runkolinjat täytetään linja kerrallaan klooratulla vedellä. Kun runkolinjojen klooripitoisuudet todetaan riittävän korkeiksi, desinfioinnissa siirrytään kiinteistökohtaiseen vesijohtojen klooraukseen. Kiinteistöjen vesijohtojen desinfiointi päästään todennäköisesti aloittamaan keskiviikkona ja työ jatkuu todennäköisesti perjantaihin saakka. Kaikkia Nousiaisten Veden asiakkaita pyydetään ilmoittamaan yhteystietonsa vesihuollolle, mieluiten sähköpostilla osoitteeseen vesiasiakkaat[at]nousiainen.fi taikka jos se ei ole mahdollista, puhelimitse/tekstiviestillä numeroon 044 4355 402 tai 044 4355 401. Ilmoita viestissä nimesi, osoitteesi ja puhelinnumerosi sekä lyhyesti ja tiivistetysti ajan, milloin todennäköisesti joku on/ei ole kotona keskiviikon klo 16:00 ja lauantain klo 12:00 välisenä aikana. Vesilaitoksen edustajien pitää päästä alueellisesti kattavasti riittävän moneen asuntoon varmistamaan, että kloori on levinnyt joka paikkaan tehokkaasti. Asunto-osakeyhtiöissä isännöitsijän edustaja voi tarvittaessa hoitaa asuntoon pääsyn. Osalle kiinteistöjä tullaan ilmoittamaan toimintaohjeet puhelimitse ja osassa käydään paikan päällä. Vesihuoltolaitoksen ilmoituksesta kunkin kiinteistön haltijan tulee juoksuttaa vettä jokaisesta kiinteistön kylmän veden hanasta kunnes kloorin haju voimistuu selvästi. Juoksutus tehdään yksi hana kerrallaan. Tämän jälkeen vesi jätetään valumaan joka hanasta niin pienelle virtaukselle kuin mahdollista, tippa kerrallaan, millä varmistetaan, että tehokloorattu vesi pysyy pienessä liikkeessä ja säilyttää desinfiointitehonsa. Väkevän klooripitoisen veden annetaan vaikuttaa kiinteistöjen putkissa vähintään 6 tuntia. Jokaisen tulee ehdottomasti toimia vain vesilaitoksen ohjeiden mukaisesti, jotta verkoston paine pysyy riittävänä ja vesi ei lopu. Kun riittävä kloorauksen vaikutusaika on saavutettu kaikkialla verkostossa, siirrytään verkoston huuhteluun, mikä tehdään myös vaiheittain vesilaitoksen ohjeistamassa aikataulussa, jotta vesi ei lopu. Verkoston huuhtelu saadaan päätökseen todennäköisesti viikonlopun aikana. Tehokloorauksen jälkeen veden keittokehotusta ja ylläpitokloorausta jatketaan vielä vähintään viikon ajan. Kloori on korkeina pitoisuuksina syövyttävä aine. WHO:n enimmäispitoisuussuositus jatkuvassa käytössä olevalle talousveden klooripitoisuudelle on 5 mg/l. Tehokloorauksessa pyritään 10mg/l verkoston kaikissa osissa. Vettä ei tällöin saa käyttää juomavetenä, ruuanlaittoon eikä peseytymiseen. Tehokloorattu vesi saattaa ärsyttää silmiä, ihoa ja suun limakalvoja sekä juotuna ruuansulatuselimistöä. Jos tehokloorattua vettä joutuu vahingossa iholle, silmiin tai suuhun, tulee ne huuhdella puhtaalla kloorittomalla vedellä. Mikäli vettä on juonut vahingossa, on puhdasta klooritonta vettä juotava pari lasillista. Tarvittaessa on syytä ottaa yhteyttä päivystykseen. Tehokloorauksen etenemisaikataulua päivitetään kunnan nettisivuille, mistä kuntalaisia pyydetään seuraamaan tilannetta ja tiedottamaan myös niille, jotka eivät pysty nettisivuja seuraamaan. -------------------------------------------------------- Tiedote Nousiaisten Veden toiminta-alueen vedenkäyttäjille 3.2.2018 klo 13:00 Varsinais-Suomen pelastuslaitokselta saadun ohjeistuksen mukaan vaaratiedote ja sosiaalinen media ovat keinoja välittää tietoa kuntalaisille käynnissä olevan vesiepidemian aikana. Asiassa on tiedotettu em. lisäksi mm. kunnan kotisivuilla, kauppojen ovissa, median kautta jne. Nousiaisten kunta on avannut sähköpostiosoitteen: vesiasiakkaat[at]nousiainen.fi Edellä mainitun tiedotuskäytännön lisäksi mm. ensi viikolla alkavaan tehoklooraukseen liittyen pyydämme jokaista Nousiaisissa sijaitsevaa taloutta ilmoittamaan em. sähköpostiosoitteeseen ko. taloudessa asuvan yhteyshenkilön nimen, puhelinnumeron (ensisijaisesti matkapuhelinnumero) sekä sähköpostiosoitteen, jonne voimme tarvittaessa toimittaa informaatiota virallisista tiedotteista mahdollisen vesiepidemian jatkuessa. Mikäli teillä ei ole mahdollisuutta käyttää sähköpostia, voitte tehdä ilmoituksen myös puhelimitse/tekstiviestillä Nousiaisten Vesi Oy:n puhelinnumeroon 044-4355 402. ------------------------------------------------------- Tiedote Nousiaisten Veden toiminta-alueen vedenkäyttäjille vatsatautiepidemiasta 3.2.2018 klo 10:30 Nousiaisten vesiepidemiassa sairastuneiden potilaiden ulostenäytteistä on todettu tähän mennessä Noro-, Sapo- ja Astro-viruksia. Näitä on löytynyt useamman potilaan näytteistä ja osalla potilaista on ollut kaksikin virusta samanaikaisesti. Virusten lisäksi potilasnäytteissä on todettu vain yksittäislöydöksinä seuraavia bakteereita: ETEC- (enterotoksigeeninen E. Coli), EHEC- (enterohemorraaginen E.Coli) ja Plesiomonas shigelloides. Tähän mennessä valmistuneista vesinäytteistä on todettu Sapovirus, ei muita potilasnäytteistä löydettyjä taudinaiheuttajia. Näin ei voida tietää, onko joku tai jotkut muut potilasnäytteistä todetut taudinaiheuttajat vesiperäisiä, mutta sitä ei voida varmuudella pois sulkeakaan. Todetut virukset ja ETEC- sekä suurin osa EHEC-bakteereista aiheuttavat tavallisen vatsataudin oireet. Hoitona näissä on lepo ja nestehoito. Kyseiset taudit paranevat useimmiten itsestään eikä antibioottilääkitystä tarvita. EHEC-bakteerin harvinaisemmat alatyypit voivat aiheuttaa myös vakavamman taudinkuvan. Usein potilaalla on tällöin esim. veriripulia tai hänen yleiskuntonsa selvästi laskee. Nousiaisten vatsatautiepidemiassa ei ole ollut merkkejä vakavammista tautimuodoista. Perusturvakuntayhtymä Akseli seuraa tartuntoja ja ohjeistaa tarvittavat toimet ja potilasnäytteiden otot yhteistyössä Varsinais-Suomen sairaanhoitopiirin ja Terveyden ja hyvinvoinnin laitoksen (THL) kanssa. Perusturvakuntayhtymä Akselin keräämien sairastuneiden ilmoitusten perusteella sairastuneita on ollut viime viikosta lähtien noin 400. Suurin sairastuvuus oli ti 23.1 – la 27.1 välisenä aikana, jolloin sairastuneita oli yli 50 päivässä. Sen jälkeen uusien sairastuneiden määrä on ilmoitusten perusteella laskenut nopeasti, ollen enää tämän viikon ma - pe aikana yhteensä noin 50. Epidemian selvittämiseksi tarvittavat ulostenäytteet potilailta on saatu nyt pääosin kerättyä. Tällä hetkellä tarvittavista potilasnäytteistä päättää hoitava lääkäri tapauskohtaisesti potilaan tilanteen mukaan. Mikäli kyseiseen Nousiaisten vatsatautiepidemiaan sairastuneella oireet jatkuvat yli 2 viikkoa, pyydämme ilmoittamaan siitä takaisinsoittojärjestelmään (puh 02-4477500 tai 02-4477600, vaihtoehto 4), samoin kuin tautitapausten ilmoitukset on tehty. Tällöin selvitetään tapauskohtaisesti mahdollisesti tarvittavat lisätutkimukset. Riittävä nesteytys ja lepo ovat edelleen taudin tärkeimmät hoitomuodot. Jos henkilön yleistila heikkenee tai tulee esim. veriripulia, tulee ottaa yhteyttä päivystykseen. Hyvä käsihygienia on ensiarvoisen tärkeää taudin edelleen tarttumisten välttämiseksi. Tiedotteen laadinnassa mukana mm. Susanna Laivoranta-Nymanylilääkäri, terveyspalvelujen palvelulinjajohtajaPerusturvakuntayhtymä Akselip. 044-4357701 Ympäristöterveydenhuollon johtaja Kaisa Nivolapuh. (02) 8451 2710, 044 3556 810 ------------------------------------------------------ Tiedote Nousiaisten Veden toiminta-alueen vedenkäyttäjille 2.2.2018 klo 17:00 Vesijohtoverkoston tehokloorauksen suunnittelua on jatkettu tänään iltapäivällä erityisasiantuntijoiden kanssa. Kunnan seitsemän ison kiinteistön (Nuppulan, Koljolan ja Vappulan päiväkodit, Nummen, Henrikin ja Kirkonpiirin koulut, Vanhainkoti Moisio ja Terveystalo) putkiston desinfiointi tullaan aloittamaan tulevan viikonlopun aikana alkaen jo perjantai-iltana ja saatetaan loppuun tiistaihin mennessä. Kiinteistöt irrotetaan kunnan vesijohtoverkosta ja liitetään varavesijärjestelmään. Putkistoihin johdetaan korkean klooripitoisuuden sisältävää vettä (5-10 mg/l), minkä annetaan vaikuttaa putkistossa noin 6-7 tuntia. Sen jälkeen kiinteistön putkistot huuhdellaan varavedellä kunnes kaikki saostumat on saatu pois ja vesi on kirkasta. Tämän jälkeen varavedellä toimiva vesijohtovesi on käytettävissä. Muun verkoston desinfiointi käynnistyy myöhään tiistai-iltana. Korkean klooripitoisuuden vettä syötetään ensin runkolinjaan niin kauan, että kaikkialla on riittävä pitoisuus klooria. Tämä tapahtuu yön aikana. Lisäkloorin syötön aloittamisen jälkeen veden käyttö muuhun kuin wc:n huuhteluun on ehdottomasti kielletty. Runkolinjojen jälkeen desinfiointia laajennetaan kaikkiin verkoston haaroihin ja tässä vaiheessa vesilaitoksen edustajat varmistavat kohteissa kloorin kulkeutumisen kaikkialle. Kloorin syöttö verkoston laidoille jatkuu todennäköisesti ainakin keskiviikkoiltaan. Kaikkiin liittymien omistajiin ollaan yhteydessä, jotta voidaan sopia, miten kloorin kulkeutuminen varmistetaan jokaiseen kohteeseen. Kun leviäminen joka paikkaan on varmistettu ja riittävä vaikutusaika on täynnä, putkistojen huuhtelu aloitetaan. Myös tämä vaihe tehdään kontrolloidusti vesilaitoksen ohjeiden mukaisesti, jotta verkoston paine ei pääse laskemaan liian alas tai vesi jopa loppumaan. Huuhteluvaihe on todennäköisesti ohi viimeistään viikonlopuksi. Valpperin alue voidaan jättää tehokloorauksen ulkopuolelle, koska verkoston paine on koko ajan ollut riittävän iso varmistamaan, että keskustasta ei ole voinut kulkeutua saastunutta vettä Valpperin alueelle. Linja on suljettu Varvanummelta. Vesilaitos ilmoittaa kohteisiin, jotka ovat desinfioinnin piirissä raja-alueella. Kiinteistön omistajien tulee huolehtia, että kiinteistössä ei ole kloorauksen aikaan esimerkiksi vettä käyttäviä laitteita, jotka voivat vaurioitua korkeasta klooripitoisuudesta. Normaali lämminvesivaraaja ei vaurioidu tällaisesta klooripitoisuudesta. Kloori on korkeina pitoisuuksina syövyttävää ja varovaisuutta tulee muutenkin noudattaa niin kauan, kun tehoklooraus on käynnissä. Esimerkiksi lemmikkien ei saa antaa juoda wc:n pytystä ja lapsia ei saa päästää vesijohtoveden äärelle. Kunnan nettisivuille tullaan julkaisemaan tiedote siitä, mitä pitää tehdä, jos vahinko varotoimista huolimatta tapahtuu. Vedenjakelupisteitä tullaan avaamaan lisää vesikatkoksen ajaksi. Niiden sijainnista tiedotetaan myöhemmin. Isoille lypsykarjatiloille ja kanaloihin on tehty varajärjestelmät veden syöttämiselle tilojen putkistoihin. Muiden eläintilojen tulee varata riittävästi vettä esimerkiksi saaveihin vesikatkoksen ajaksi ja järjestää juotto käsin. Nyrkkisääntönä voidaan pitää, että hevonen juo noin 3 ämpärillistä vettä päivässä normaalitilanteessa. Esimerkiksi valmennuksen aiheuttaman hikoilu lisää luonnollisesti veden tarvetta. Tehokloorauksen jälkeen veden ylläpitokloorausta jatketaan vielä noin pari viikkoa ja keittokehotusta jatketaan kunnes näyttein on varmistettu veden puhtaus. Kunnan nettisivuilla ylläpidetään ajantasaista tiedotetta tehokloorauksen etenemisestä ja siihen liittyvistä asioista. --------------------------------------------------------------------------------------------------------------------- Tiedote 2.2.2018, klo 14:00: Varavesisäiliö käydään täyttämässäNousiaisten paloasemalla (Mietoistenkuja 5, 21270 Nousiainen) sijaitseva varavesisäiliö käydään täyttämässä tänään pe 2.2.2018 noin klo 14:30-16:30 välisenä aikana. Täyttö on mahdollista vedenjakeluaikana myös viikonloppuna. Pahoittelemme täytöstä aiheutuvia keskeytyksiä vedenjakelupisteellä. ------------------------------------------------------- Tiedote 2.2.2018, klo 7:00: Vedenjakelupiste viikonloppuna Viikonlopun aikana lauantaina ja sunnuntaina vedenjakelun valvontaa hoitaa Nousiaisten VPK. Varavesisäiliö sijaitsee edelleen paloasemalla (Mietoistenkuja 5, 21270 Nousiainen). Kyseisestä vedenjakelupisteestä saatavaa talousvettä on saatavilla joka päivä klo 7:00-20:00 välisenä aikana. Vedenjakeluun saattaa kuitenkin tulla mahdollisista VPK:n hälytystehtävistä johtuen tilapäisiä häiriöitä. ------------------------------------------------------ Tiedote Nousiaisten Veden toiminta-alueen vedenkäyttäjille 1.2.2018 klo 17:00 Vesijohtoverkoston tehokloorauksen suunnittelu on käynnistynyt tänään ja sitä jatketaan huomenna paikalle saapuvien erityisasiantuntijoiden kanssa. Prosessi on haastava ja se pitää suunnitella huolella, jotta riittävä määrä klooria saadaan kulkeutumaan koko verkoston jokaiseen häntäpäähänkin. Tehoklooraus on tarpeen, sillä saastuminen on jättänyt putkiston seinämiin ns. biofilmin suojiin mikrobimassoja, jotka ylläpitokloorauksen jälkeen voisivat irrota ja saastuttaa veden uudelleen. Tästä johtuen työ suunnitellaan huolella ja jokaisen vedenkäyttäjän on suhtauduttava ohjeistukseen vakavasti. Riittävän klooripitoisuuden mittaus tullaan suorittamaan jokaisessa asunnossa ja sitä varten pääsy kohteisiin on välttämätöntä. Prosessi tulee käynnistymään todennäköisesti jo viikonloppuna, jolloin kunnan isommat kriittiset kohteet, kuten vanhainkodit, päiväkodit, koulut ja terveyskeskus tullaan desinfioimaan ja sen jälkeen irrottamaan verkostosta varavesijärjestelmän piiriin. Yksityiskiinteistöjen ja muiden kohteiden verkoston klooraus tullaan tekemään myöhemmin viikolla sen jälkeen, kun on varmistettu jokaisen kohteen kanssa sopiva aika, jolloin kohteessa on joku paikalla. Asukkailta pyydetään joustoa, jotta yli 1500 liittymän läpikäyminen saataisiin tehtyä mahdollisimman sujuvasti ja jotta hankalasta veden keittämisestä ja varaveden käytöstä päästäisiin palaamaan normaalitilanteeseen niin pian kuin mahdollista. Verkosto joudutaan todennäköisesti desinfioimaan yhdellä kerralla kokonaan, koska verkostonosien rajaaminen venttiileitä sulkemalla ei pakkasella välttämättä onnistu helposti ja luotettavasti. Vesi tulee olemaan tehokloorauksen ajan muuten pois käytöstä, ainoastaan wc:n huuhtelu on sallittua. Muu veden käyttö ei ole sallittua, korkea kloori voi mm syövyttää koneiden osia ja ärsyttää iholla. Lisäksi kielto on ehdoton, koska kloorauksen onnistuminen perustuu siihen, että korkean kloorin sisältävä vesi seisoo putkistossa riittävän kauan ja näin liuottaa sakat putkiston seinämistä ja tappaa mikrobit. Kaikki turha veden juoksuttaminen vaikutusaikana heikentää desinfioinnin tehoa. Vaikutusaika on noin 6-7 tuntia, minkä jälkeen alkaa putkistojen huuhteluvaihe. Myös tämä tehdään hallitusti vesilaitoksen ohjeiden mukaisesti, jotta verkoston paine pysyy riittävänä joka paikassa eikä vesi lopu kesken. Asukkaat eivät saa siis oma-aloitteisesti aloittaa huuhteluja, vaan kaikkien tulee toimia vesilaitokselta saatavien ohjeiden mukaisesti. Tiedotteen laadinnassa mukana mm. Ympäristöterveydenhuollon johtaja Kaisa Nivolapuh. (02) 8451 2710, 044 3556 810 Tarja PitkänenErikoistutkijaVesimikrobiologian laboratorioTerveyden ja hyvinvoinnin laitosp. +358 29 524 6315 ----------------------------------------------------- Tiedote lemmikkieläinten omistajille Nousiaisten vesihuollon alueella 1.2.2018 klo 11:00 Kotona asuvien lemmikkien vesi kannattaa myös keittää Nousiaisten veden saastumiseen liittyen lemmikkieläinten omistajilta on tullut huolestuneita kyselyjä veden sopivuudesta lemmikeille. Pääsääntöisesti ihmisten taudinaiheuttajat eivät tartu lemmikkeihin, mutta kun kyseessä on jätevesisaastuminen, varmoja ei voida olla, mitä kaikkea vedessä mahdollisesti on. Yleensä koirien ja kissojen suoliston vastustuskyky taudinaiheuttajille on huomattavasti parempi kuin ihmisillä ja lemmikit saatavat luonnossakin juoda ja syödä monenlaista sairastumatta. Nyt lemmikkien omistajat ovat kuitenkin ottaneet yhteyttä ja kertoneet myös esimerkiksi koiriensa sairastumisesta ripuliin viime aikoina. Kyseessä ei välttämättä ole verkostoveden aiheuttama oireilu, mutta sitä ei tässä tapauksessa voida täysin poissulkeakaan. Näin ollen ainakin puhtaissa kotioloissa elävät ja teollista lähes steriiliä teollista ruokaa syövät lemmikit voivat olla herkempiä sairastumaan ja niiden juomavesi kannattaa myös keittää myös toistaiseksi. Tuotantoeläinten omistajilta ei aiheeseen liittyen ole tullut yhteydenottoja. Tiedotteen laadinnassa mukana mm. Ympäristöterveydenhuollon johtaja Kaisa Nivolapuh. (02) 8451 2710, 044 3556 810 ------------------------------------------------------ Tiedote Nousiaisten Veden toiminta-alueen vedenkäyttäjille 31.1.2018 klo 17:00 Nousiaisten alueen vatsatautiepidemian osasyyksi epäilty putkirikko on korjattu eilen. Putkirikon aikana on verkostoon todennäköisesti päässyt jätevettä ainakin pieni pulssimainen määrä siinä yhteydessä, kun vauriokohtaa on etsitty lähistöltä ja verkoston paineessa on tapahtunut vaihtelua. Verkostoveden ylläpitokloorausta jatketaan tästä syystä edelleen. Ruoka- ja juomavesi on myös ehdottomasti keitettävä huolellisesti (kiehuminen vähintään 5 minuuttia) taikka käytettävä ruoka- ja juomavetenä kaupallista pullovettä tai kunnan vedenjakelupisteestä saatavaa talousvettä. Veden jakelupiste on sään kylmenemisestä johtuen siirretty paloasemalle (Mietoistenkuja 5, 21270 Nousiainen), missä jakelu tapahtuu klo 7:00–20:00 välisenä aikana. Käsitiskauksen jälkeen astiat tulee huuhdella keitetyllä vedellä ja kuivata sen jälkeen hyvin. Astianpesukoneessa tulee käyttää kuuminta ohjelmavaihtoehtoa. Hampaiden pesuun täytyy myös käyttää keitettyä hanavettä taikka korvaavaa muuta vettä. Putkiston klooritasojen mittausta tullaan jatkamaan päivittäin, mutta kloorista johtuen indikaattoribakteerien tutkimien ei tuo tällä hetkellä lisätietoa. Virus- ja patogeeninäytteet on lähetetty Thl:n laboratorioon Kuopioon. Ensimmäisen näytteen tulos oli negatiivinen, uusia tuloksia on odotettavissa torstaina tai perjantaina. Potilasnäytteiden tuloksia on myös saatu lisää ja niissä on löydetty useampaa taudinaiheuttajaa, mikä viittaa hyvin todennäköiseen jätevesilähteeseen. Putkiston tehokloorausta valmistellaan ja se tullaan todennäköisesti suorittamaan vaiheittain eri verkoston osissa ensi viikon aikana. Tehoklooraus kestää 1-3 vuorokautta, minä aikana verkostovesi on pois käytöstä. Ajankohdasta tullaan ilmoittamaan jokaiselle kiinteistölle erikseen ja kloorauksen aikana vesilaitoksen huoltohenkilö tulee tarkastamaan jokaiseen asuntoon, että putkistoon on tullut riittävä klooripitoisuus. Tätä varten jokaiseen asuntoon tulee päästä sisälle ja asunnossa tulee olla joku paikalla erikseen sovittuna ajankohtana tarkistuksen ajan. Vesilaitoksen edustaja tulee ottamaan yhteyttä kiinteistöihin ajan sopimiseksi. Kloori vaikuttaa putkistossa noin 6-7 tuntia ja sen jälkeen putkiston huuhteluun menee vielä vähintään sama aika, mahdollisesti parikin vuorokautta. Kiinteistöille tullaan järjestämään korvaavaa vettä putkiston desinfioinnin ajaksi. Tehokloorauksen jälkeen keittokehotusta ja ylläpitokloorausta jatketaan vielä ainakin viikon ajan eli paluu normaaliarkeen tapahtuu aikaisintaan parin viikon kuluttua. Tiedotteen laadinnassa mukana mm. Ympäristöterveydenhuollon johtaja Kaisa Nivolapuh. (02) 8451 2710, 044 3556 810 Susanna Laivoranta-Nymanylilääkäri, terveyspalvelujen palvelulinjajohtajaPerusturvakuntayhtymä Akselip. 044-4357701 ------------------------------------------------------- Tiedote 31.1.2018, klo 10:00: NOUSIAISTEN KUNNASSA SIJAITSEVAN VARAVESISÄILIÖN SIIRTO Nousiaisten kunta tulee siirtämään tänään keskiviikkona 31.1.2018 noin klo 13:00 alkaen Moisiontiellä sijaitsevan varavesisäiliön sään viilenemisen vuoksi paloaseman lämpimiin tiloihin osoitteeseen Mietoistenkuja 5, 21270 Nousiainen. Kyseisestä vedenjakelupisteestä saatavaa talousvettä on saatavilla joka päivä klo 7:00-20:00 välisenä aikana. Ruoka- ja juomaveden huolellista keittämistä on ehdottomasti jatkettava toistaiseksi tai käytettävä ruoka- ja juomavetenä kaupallista pullovettä tai kunnan vedenjakelupisteestä saatavaa talousvettä. ----------------------------------------------------- Tiedote Nousiaisten Veden toiminta-alueen vedenkäyttäjille 30.1.2018 klo 17:00 Nousiaisten alueen vatsatautiepidemian osasyyksi epäilty putkirikko on paikallistettu tänään ja vauriokohta on korjattu. Lähellä oleva jätevesiputki oli myös rikkoontunut, joten jätevesisaastuminen on myös mahdollista. Ruoka- ja juomaveden huolellista keittämistä on ehdottomasti jatkettava toistaiseksi tai käytettävä ruoka- ja juomavetenä kaupallista pullovettä tai kunnan vedenjakelupisteestä saatavaa talousvettä (jakelu Moisiokodin pihassa). Eilen maanantaina otettiin vesinäytteitä 12 kohdasta eri puolilta verkostoa ja yhdessä näytteessä on edelleen todettu positiivinen bakteerilöydös. Kloorauksesta johtuen vesinäytteiden bakteeritutkimukset voivat olla negatiivisia, mikä ei kuitenkaan poissulje esimerkiksi paremmin klooria kestävien virusten säilymistä vedessä. Veden virustutkimusten alustavia vastauksia saadaan huomenna keskiviikkona. Potilasnäytteiden alustavia tuloksia on saatu lisää kolmesta potilaasta. Kaksi näytettä on todettu alustavasti positiiviseksi noroviruksen suhteen. Potilastietojen keruu sairastuneista on jatkunut terveyskeskuksessa ja sitä jatketaan edelleen huomenna klo 8 alkaen. Sairastamishuippu kerättyjen tietojen perusteella on ollut viime viikon torstain ja lauantain välillä ja sen jälkeen sairastavuus on kääntynyt laskuun. Talousveden kloorausta jatketaan ylläpitopitoisuudella tällä hetkellä. Vesinäytteitä tullaan ottamaan vielä päivittäin ja putkiston huuhtelu ja desinfiointi joudutaan mahdollisesti tekemään lähipäivinä. Mikäli tehoklooraukseen päädytään, asiasta tullaan tiedottamaan erityisryhmille (mm eläintuotantotilat, kasvihuoneet) henkilökohtaisesti ja sen lisäksi laajalti kaikille vedenkäyttäjille hyvissä ajoin ennen toimenpiteiden aloittamista. -------------------------------------------------------- Tiedote Nousiaisten Veden toiminta-alueen vedenkäyttäjille 29.1.2018 klo 17:00 Ensimmäisen vatsatautioireisen nousiaislaisen potilasnäytteen tulokset on saatu ja näytteestä on löytynyt norovirus. Terveyskeskuksessa tänään aloitetun sairastuneiden tietojenkeruun perusteella havaitaan selvä sairastavuuden nousu viimeisen viikon aikana. Tällä hetkellä epidemian aiheuttajaksi epäillään vahvasti norovirusta. Noroviruksen aiheuttaman taudin itämisaika on 12–48 tuntia. Oireet alkavat äkillisesti. Niitä ovat kouristavat vatsakivut ja pahoinvointi, joita seuraa oksentelu. Valtaosalla sairastuneista on myös ripulia, joka on yleensä lyhytkestoinen ja lievä. Osalla on myös lämpöilyä, joka voi erottaa taudin bakteeritoksiinien aiheuttamista ruokamyrkytyksistä. Oireiden kesto on yleensä 12–72 tuntia. Noroviruksia erittyy runsaasti sairastuneen henkilön ulosteisin. Virukset ovat erittäin herkästi tarttuvia ja tartunta voi tapahtua suoraan henkilöstä toiseen tai viruksilla saastuneen veden tai elintarvikkeiden välityksellä. Tartunta voi myös levitä viruksella saastuneiden kosketuspintojen kautta. Aerosolitartunta oksenteluun liittyen on mahdollinen. Norovirukset kestävät hyvin erilaisia ympäristöolosuhteita. Noroviruksen tuhoamiseksi elintarvikkeiden käsittelyyn suositellaan 90 asteen lämpötilaa vähintään 2 minuutin ajan, vaikka kokeellinen näyttö tästä puuttuu. Norovirus voi säilyä infektoimiskykyisenä huoneenlämmössä esimerkiksi oksennuksen tahraamassa matossa jopa 12 vuorokautta. Norovirusinfektioon tehoavaa lääkehoitoa ei ole tarjolla. Yleensä sairaus on lievä ja paranee nopeasti, mutta joskus oireet voivat olla rajummat ja sairaus edellyttää nestehoitoa sairaalassa. Vatsataudin hoito ei muuten eroa tavallisen vatsataudin hoidosta. Tärkeää on lepo ja riittävä nesteytys kuivumisen estämiseksi. Norovirus säilyy siis myös hyvin vedessä ja kestää matalia klooripitoisuuksia, joten talousveden keittämistä on edelleen jatkettava taikka käytettävä ruoka- ja juomavetenä esimerkiksi kaupallista pullovettä tai kunnan jakamaa verkostoveden korvaavaa talousvettä. Terveyskeskus jatkaa potilastietojen keräämistä tiistaina kello kahdeksasta eteenpäin. Epidemiatyöryhmä kokoontuu tiistaina klo 12:00 ja kokouksen jälkeen jatkotoimista tiedotetaan. Putkiston huuhtelut ja kloorin lisääminen tullaan tekemään todennäköisesti sen jälkeen, kun verkoston putkivuoto on korjattu. Asiasta tullaan tiedottamaan ennen toimenpiteitä laajasti. ---------------------- Alla lisäksi Perusturvakuntayhtymä Akselista välitettyä ohjeistusta vatsataudin hoitoon yleisesti liittyen. ”Vatsataudin hoito: Ripulitaudin hoitona on lepo ja riittävä nesteytys kuivumisen estämiseksi. Pienelle lapselle ja vanhuksille kuivuminen voi olla vaarallista ja tällöin on otettava yhteyttä lääkäriin, jos ripuloivan henkilön yleistila heikkenee. Henkilökohtainen hygienia: Ripulin aikana tärkeää on estää ripulin aiheuttajien tarttuminen käsien tai kosketuspintojen välityksellä muihin henkilöihin. Kädet pestään aina WC:ssä käynnin jälkeen, ennen ruuanlaittoa ja ruokailua, sekä vaipan tai likapyykin käsittelyn ja siivouksen jälkeen. Kädet pestään haalealla vedellä ja saippualla ja kuivataan päivittäin vaihdettavaan henkilökohtaiseen käsipyyhkeeseen tai kertakäyttöiseen paperipyyhkeeseen. Vesi-saippuapesun lisäksi voidaan käyttää alkoholipitoista käsidesinfektioainetta, jota saa mm. apteekista. Muut perheenjäsenet: Tartuntojen syntymistä ehkäisee hyvän käsihygienian noudattaminen. Kädet pestään huolellisesti vedellä ja saippualla WC-käynnin jälkeen ja ennen ruokailun aloittamista.” -------------------------- Aikaisempi ohjeistus talousveden keittämisestä:- Riittävä kuumennusaika vähintään 5 min. Vedenkeittimen ja kahvinkeittimen kuumennusaika ei ole riittävä. - Vihannekset / hedelmät huuhdeltava keitetyllä vedellä.- Siivoukseen, tiskaukseen, pyykinpesuun, peseytymiseen vettä voi käyttää normaalisti. Pestyjen astioiden ja leikkuulautojen tulee olla täysin kuivunut ennen käyttöönottoa. - Hampaiden pesuun käytettävä keitettyä vettä. - Mikäli vesi tulee keitetyksi ruoanlaiton yhteydessä, sitä ei tarvitse erikseen keittää. Tiedotteen laadinnassa mukana mm. Ympäristöterveydenhuollon johtaja Kaisa Nivolapuh. (02) 8451 2710, 044 3556 810 Terveystarkastaja Riitta LaaksonenUudenkaupungin kaupunkiYmpäristöterveydenhuoltoMynämäen toimipiste0400 293 887 Susanna Laivoranta-Nymanylilääkäri, terveyspalvelujen palvelulinjajohtajaPerusturvakuntayhtymä Akselip. 044-4357701 Hallinto- ja sivistysjohtaja Juha Rinta-JouppiNousiaisten kunta044-4355 500
Tiedote Nousiaisten ...
Tiedote Nousiaisten Veden toiminta-alueen vedenkäy...
TARJOUSPYYNTÖ 14.2.2018: VALOKUVAUS 2018 Nousiais...
Lisätietoja antavat: Teknis...
Poikkeuksia aukioloa...
Kunnanvirasto suljetaan asiakaspalvelulta klo 13.0...
Nousiaisten kunnan v...
08 marraskuu 2017
KOKOUSAJAT Valtuusto kokoontuu tarvittaessa maana...